hotchpotch/miracl-hf-unified huggingface dataset:
เทศบาลเมืองวังสะพุง
เทศบาลเมืองวังสะพุง เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในเขตอำเภอวังสะพุง จังหวัดเลย ได้รับการยกฐานะเป็นเทศบาลเมืองเมื่อวันที่ 20 มิถุนายน พ.ศ. 2554 ครอบคลุมพื้นที่บางส่วนของตำบลวังสะพุงและตำบลศรีสงคราม
เทศบาลตำบลวังสะพุง จัดตั้งขึ้นตาม พ.ร.บ. เปลี่ยนแปลงฐานะจากสุขาภิบาลเป็นเทศบาล พ.ศ. 2542 โดยยกฐานะจากสุขาภิบาลวังสะพุง เป็นเทศบาลตำบลวังสะพุง เมื่อวันที่ 25 พฤษภาคม พ.ศ. 2542 สำนักงานตั้งอยู่เลขที่ 303 ถนนประชาเสรี หมู่ 5 ตำบลวังสะพุง อำเภอวังสะพุง อยู่ทางทิศใต้ของจังหวัดเลย ระยะทาง 20 กิโลเมตร ต่อมา กระทรวงมหาดไทย ได้ประกาศ ณ วันที่ 20 มิถุนายน พ.ศ. 2554 ให้มีการเปลี่ยนแปลงเทศบาลตำบลวังสะพุงเป็น เทศบาลเมืองวังสะพุง
สะพุง หรือ สมพง คือ ชื่อไม้ต้นขนาดใหญ่ชนิด Tetrameles nudiflora R.Br. ในวงศ์ Datiscaceae ชอบขึ้นริมน้ำ โคนต้นเป็นพอนแผ่กว้าง เปลือกสีเทาหรือเทาแกมน้ำตาลเลื่อมเป็นมัน ใบมน ทิ้งใบหมดต้นในฤดูร้อน เนื้อไม้อ่อนเบา ใช้ทำก้านไม้ขีดไฟ เรือขุด และฝ้าเพดานได้ หรือเรียก สมพุง กะปุง กะพง งุ้น (อิสานเรียกว่าต้นสะพุง)
เทศบาลเมืองวังสะพุง ตั้งอยู่ในพื้นที่ราบลุ่ม ล้อมรอบด้วยภูเขา มีแม่น้ำที่สำคัญไหลผ่าน คือ แม่น้ำเลย ซึ่งมีต้นกำเนิดจากภูหลวง ด้านอำเภอหล่มสัก จังหวัดเพชรบูรณ์ ไหลผ่านอำเภอภูหลวง อำเภอวังสะพุง อำเภอเมือง และไหลลงสู่แม่น้ำโขงที่อำเภอเชียงคาน
เทศบาลเมืองวังสะพุง มีอาณาเขตติดต่อดังนี้
เทศบาลเมืองวังสะพุงมีพื้นที่ 6.07 ตารางกิโลเมตร จำนวนประชากรในเขตเทศบาลเมืองวังสะพุงปี พ.ศ. 2560 ประกอบด้วยชาย 5,695 คน เป็นหญิง 6,042 คน รวมทั้งสิ้น 11,737 คน ได้แบ่งเขตการปกครองออกเป็น 2 ตำบล 9 หมู่บ้าน ดังนี้
คันหู
คันหู เป็นเพลงลูกทุ่ง ขับร้องโดยหลิว วริสสรา เมื่อครั้งที่ยังสังกัดค่ายโฟร์เอสอยู่ ประพันธ์โดยราตรี อิ่มสำราญ เพลงนี้รวมอยู่ในอัลบั้ม "กล้า ๆ กลัว ๆ" ที่วางจำหน่ายในปี พ.ศ. 2542
เพลงนี้มีชื่อเสียงขึ้นมาเนื่องจากไผ่ เทอร์โบ หัวหน้าวงเทอร์โบ ได้นำคลิปวิดีโอการแสดงเพลงดังกล่าวขึ้นไปในเว็บไซต์ยูทูบ โดยในคลิปวิดีโอดังกล่าว นงผณี มหาดไทย (หรือเป็นที่รู้จักในนาม "จ๊ะ คันหู") ได้ออกมาร้องเพลงในเครื่องแต่งกายน้อยชิ้น และเกาที่หัวหน่าวไปด้วยและขณะร้องเพลง คลิปวิดีโอดังกล่าวมียอดผู้เข้าชมสูงกว่าสิบเจ็ดล้านครั้ง ทำให้เกิดกระแสวิพากษ์วิจารณ์ในอินเทอร์เน็ตเป็นอย่างมาก จนสื่อมวลชนได้ติดตามสัมภาษณ์หัวหน้าวงและนักร้องหลายต่อหลายครั้ง เช่น รายการเช้าข่าวข้น รายการวู้ดดี้ เกิดมาคุย รายการสุขขาอยู่หน...ได๋ ฯลฯ
หลังจากเพลงนี้เป็นที่รู้จักมากขึ้น ค่ายท็อปไลน์ ไดมอนด์ได้นำเพลงดังกล่าวมาทำใหม่ โดยให้วงคัตตอนบัดส์เป็นผู้ขับร้อง
สแกนดัล
สแกนดัล (, ) เป็นวงดนตรีแนวป็อปร็อก จากโอซะกะ ประเทศญี่ปุ่น มีสมาชิกทั้งหมด 4 คน ได้แก่ ฮารุนะ โอโนะ, มามิ ซาสะซากิ, โทโมมิ โองาวะ และ รินะ ซุสุกิ ได้ก่อตั้งวงขึ้นในเดือนสิงหาคม พ.ศ. 2549 เมื่อสมาชิกทั้ง 4 คน เดินทางมาพบกันในโรงเรียนสอนเต้นและขับร้องแห่งหนึ่งในโอซะกะ
วงสแกนดัล (SCANDAL) เริ่มต้นจากการแสดงดนตรีข้างถนนในสวนสาธารณะบริเวณปราสาทโอซาก้าทุกวันหยุดสุดสัปดาห์ เพียงไม่นานก็ได้รับข้อเสนอให้ไปแสดงตามคลับและมิวสิกฮอลล์รอบโอซาก้าและเกียวโต ทำให้จำนวนแฟนเพลงเพิ่มมากขึ้น และได้เซ็นสัญญากับค่ายอินดี้ที่ชื่อว่า Kitty Records ออกซิงเกิลแรกในเดือนมีนาคม พ.ศ. 2551 ในปีเดียวกัน วงสแกนดัลก็ได้เซ็นสัญญาเปิดตัวกับค่าย Epic Records (Sony Music Japan) ช่วงปลายเดือนกันยายน
วงสแกนดัล (SCANDAL) ได้ก่อตั้งขึ้นในเดือนสิงหาคม พ.ศ. 2549 เริ่มจากสมาชิกทั้ง 4 คนได้พบเจอกันที่โรงเรียนสอนเต้นและขับร้องแห่งหนึ่งในโอซาก้าที่ชื่อว่า CALESS และตั้งวงดนตรีขึ้นมาตามคำแนะนำของอาจารย์ผู้ฝึกสอน โดยเริ่มแรกได้ทำการขึ้นแสดงตามโรงเรียนต่างๆรวมถึง CALESS ด้วย วงสแกนดัลเริ่มเล่นดนตรีจริงจังในสวนสาธารณะบริเวณปราสาทโอซาก้าในทุกวันหยุดสุดสัปดาห์ รวมถึงการได้รับข้อเสนอไปแสดงในคลับและมิวสิกฮอลล์รอบโอซาก้าและเกียวโต
ในเดือนสิงหาคม พ.ศ. 2550 วงสแกนดัลได้รับโอกาสให้เข้าร่วมกิจกรรมพิเศษที่จัดขึ้นที่ Shibuya Club Asia และได้รับกระแสตอบรับอย่างสูง จนได้รับการเซ็นสัญญากับค่ายอินดี้ที่ชื่อว่า Kitty Records ภายใต้ความร่วมมือกับ Tower Records
ในปี พ.ศ. 2551 ได้ปล่อยซิงเกิลแรก "Space Ranger" ออกมาในวันที่ 3 มีนาคม และตามด้วยสองซิงเกิลที่เหลือ คือ "Koi Moyou" และ "Kagerou" เพราะถูกผลิตออกมาขายจำนวนจำกัด ทำให้ขายหมดอย่างรวดเร็ว และขึ้นไปติดชาร์ทของ Indies Weekly Chart อีกด้วย
ในวันที่ 16-30 มีนาคมหลังจากผลงานแรกออกไป วงสแกนดัลได้มีการแสดงสดในต่างประเทศเป็นครั้งแรก โดยเริ่มจากงาน Japan Nite US tour 2008 ไปยังหกเมืองใหญ่ๆในสหรัฐอเมริกา รวมถึงการแสดงในงาน Sakura-Con 2008 และในเดือนกรกฎาคมปีเดียวกัน วงสแกนดัลได้แสดงสดท่ามกลางคนดูราว 10,000 คนในงาน France's Japan Expo ที่ประเทศฝรั่งเศส ตามด้วยการแสดงสดที่ประเทศฮ่องกงงาน Hong Kong's Ani-Com ในเดือนสิงหาคม
วงสแกนดัลปล่อยมินิ-อัลบั้มแรกชื่อว่า Yah! Yah! Yah! Hello Scandal ในวันที่ 8 สิงหาคม พ.ศ. 2551 ภายใต้ค่ายอินดี้อย่าง Kitty Records
วงสแกนดัลก็ได้รับความสนใจในประเทศไทยด้วยเช่นเดียวกัน โดยในรายการ Channel V Thailand ก็ได้มีการแนะนำ วง L'amour ซึ่งเป็นวงของไทยที่ cover SCANDAL มาแสดงในรายการด้วย และในคอนเสิร์ต SCANDAL live in Bangkok 2013 วง L'amour ก็ได้รับเลือกให้เป็นวงดนตรีแสดงเปิดคอนเสิร์ตให้กับ SCANDAL ด้วยเช่นกัน
ในช่วงต้นเดือนกันยายน พ.ศ. 2551 สแกนดัลได้รับการติดต่อเซ็นสัญญากับ Epic Records (Sony Music Japan) และได้เปิดตัวอย่างเป็นทางการครั้งแรกกับซิงเกิล "DOLL" ในเดือนตุลาคมปีเดียวกัน
ขั้นตอนวิธีของดีนิซ
ขั้นตอนวิธีของดีนิซ () เป็นขั้นตอนวิธีสำหรับการแก้ปัญหาการไหลมากสุด () ในระบบเครือข่ายการไหล () ถูกคิดขึ้นโดยเยฟิม ดีนิทซ์ () นักวิทยาศาสตร์คอมพิวเตอร์ชาวยิว (อดีตเป็นชาวรัสเซีย) ในปี ค.ศ. 1970 ขั้นตอนวิธีนี้จะใกล้เคียงกับขั้นตอนวิธีของเอ็ดมอนด์-คาป () ซึ่งใช้หลักการหาวิถีสั้นสุดและมีอัตราการเติบโตเป็นของเวลาทำงาน formula_1 แต่ขั้นตอนวิธีของดีนิซจะมีอัตราการเติบโตที่น้อยกว่าคือ formula_2 ซึ่งเป็นผลมาจากการนำแนวคิดเรื่อง "กราฟระดับ" และ "กระแสที่จำกัดการไหล" มาใช้
ให้ formula_3 เป็นเน็ตเวิร์ก มีเส้นเชื่อมจาก formula_4 ไป formula_5 โดยอนุญาตให้กระแสไหลผ่านได้ formula_6 และมีกระแสไหลผ่านแล้ว formula_7
ขั้นตอนวิธีของดีนิซ
จะเห็นได้ว่าจำนวนของเส้นเชื่อมในทุก กระแสจำกัดการไหล จะเพิ่มขึ้นอย่างน้อยที่ละ 1 ในการวน 1 รอบ และจะเพิ่มจนมีค่าไม่เกิน formula_44 โดย formula_45 เป็นจำนวนปมทั้งหมดในเน็ตเวิร์ค กราฟระดับ formula_35 สามารถสร้างได้จาก การค้นตามแนวกว้าง ในเวลา formula_47 โดย formula_48 เป็นจำนวนเส้นเชื่อม และกระแสจำกัดการไหลในทุก ๆ กราฟระดับ จะสามารถหาได้ภายในเวลา formula_49 ดังนั้นขั้นตอนวิธีของดีนิซจึงใช้เวลาในการทำงานเป็น formula_50
นอกจากนี้ยังสามารถทำให้ขั้นตอนวิธีของดีนิซมีประสิทธิภาพเพิ่มขึ้นด้วยการใช้โครงสร้างข้อมูลที่เรียกว่า ต้นไม้พลวัต (dynamic trees) ซึ่งจะทำให้เวลาการหากระแสจำกัดการไหลลดลงเป็น formula_51 ทำให้ขั้นตอนวิธีโดยรวมใช้ทำงานเพียง formula_52
ให้ G เป็นเน็ตเวิร์คเริ่มต้น ซึ่งแต่ละเส้นเชื่อมจะมีขนาดของกระแสและความจุ formula_35 เป็นกราฟระดับ ปมที่มีเลขเป็นสีแดงคือค่าของ formula_17 และวิถีสีน้ำเงินคือกระแสจำกัดการไหล
ขั้นตอนวิธีของเฟรย์วัลส์
ขั้นตอนวิธีของเฟรย์วัลส์ () เป็นขั้นตอนวิธีแบบสุ่ม (randomised algorithm) ที่รูซินส์ มาร์ตินส์ เฟรย์วัลส์ (Rusins Martins Freivalds) นักวิทยาศาสตร์ชาวลัตเวีย นำเสนอขึ้นสำหรับใช้ตรวจสอบความเท่ากันของผลคูณของเมทริกซ์กับเมทริกซ์ต้นแบบ
ในบรรดาปัญหาทั้งหมดในเชิงคณิตศาสตร์ มีปัญหาจำนวนมากที่มีขั้นตอนที่สามารถตรวจคำตอบได้เร็วกว่าการหาคำตอบ เช่น ปัญหาเอ็นพี และมีปัญหาจำนวนมากมายที่ขั้นตอนวิธีแก้ปัญหาที่ใช้ขั้นตอนวิธีแบบสุ่มให้ประสิทธิภาพดีกว่าขั้นตอนวิธีที่ตรงไปตรงมา ขั้นตอนวิธีของเฟรย์วัลส์ เป็นขั้นตอนวิธีหนึ่งที่ใช้ขั้นตอนวิธีแบบสุ่ม เพื่อลดเวลาในการตรวจสอบคำตอบของการคูณเมทริกซ์ โดยให้เมทริกซ์ต้นฉบับ และผลคูณของเมทริกซ์ต้นฉบับเป็นข้อมูลนำเข้าของขั้นตอนวิธี ตัวขั้นตอนวิธีก็จะตรวจสอบความเท่ากันจากนั้นคืนค่าว่าเมทริกซ์ต้นฉบับ กับผลคูณของเมทริกซ์ต้นฉบับที่รับมาเป็นข้อมูลนำเข้ามีค่าเท่ากันหรือไม่ ทั้งนี้ขั้นตอนวิธีนี้ตั้งอยู่บนพื้นฐานของความน่าจะเป็น จึงทำให้มีความน่าจะเป็นที่ตัวขั้นตอนวิธีแบบสุ่มนี้จะตอบผิดไปจากความเป็นจริง เช่น ตอบว่า ใช่ ผลคูณของเมทริกซ์ต้นฉบับ เท่ากันกับเมทริกซ์ต้นฉบับที่ได้รับเป็นข้อมูลนำเข้า ทั้งที่จริงๆ แล้ว ผลคูณของเมทริกซ์ต้นฉบับอาจจะไม่เท่ากันกับข้อมูลนำเข้าก็ได้ ทำให้ขั้นตอนวิธีนี้ดูจะไร้ประโยชน์ เพราะดูไม่ต่างจากการเดาสุ่ม แต่ที่จริงแล้วขั้นตอนวิธีนี้สามารถลดความน่าจะเป็นในการตอบผิดได้โดยการทำซ้ำ ซึ่งจะทำให้ความน่าจะเป็นในการตอบผิดมีค่าน้อยกว่าการสุ่มมาก
เมทริกซ์จตุรัส 3 เมทริกซ์ มีขนาด formula_1 ได้แก่ formula_2
ตอบ ใช่ ถ้า formula_3
ตอบ ไม่ใช่ ถ้า formula_4ทำงานใน O(n) ซึ่งเร็วกว่าการคูณเมทริกซ์แล้วเปรียบเทียบทีละตัว (ทำงานใน O(n) ) รวมถึงเร็วกว่า ขั้นตอนวิธีของ Coppersmith-Winograd ซึ่งเป็นขั้นตอนวิธีในการหาผลคูณของเมทริกซ์ที่เร็วที่สุดในปัจจุบัน (ทำงานใน O(n)) มาก
ขั้นตอนวิธีนี้รับประกันว่า ถ้า formula_3 แล้วความน่าจะเป็นในการตอบผิดจะเป็น 0, ถ้า formula_4 แล้วความน่าจะเป็นในการตอบผิดมีค่าไม่เกิน formula_13
แม้ว่าขั้นตอนวิธีนี้อาจมีความผิดพลาดสูงได้ถึง formula_30 แต่ในการใช้งานจริงสามารถลดความผิดพลาดได้ การทำงานขั้นตอนวิธีนี้ซ้ำหลาย ๆ ครั้งโดยใช้ formula_5 ที่แตกต่างกัน จะช่วยลดความน่าจะเป็นในการตอบผิดลงไปได้
สมมุติว่าต้องการทำขั้นตอนวิธีนี้ซ้ำกัน formula_32 ครั้ง พบว่าความน่าจะเป็นในการตอบผิดมีค่า ≤ formula_33 ซึ่งมีค่าลดลงเป็นฟังก์ชันเลขชี้กำลังเมื่อเทียบกับค่า formula_32
ท่าอากาศยานนานาชาติฟู้โกว๊ก
ท่าอากาศยานนานาชาติฟู้โกว๊ก () คือท่าอากาศยานที่อยู่ระหว่างการก่อสร้างบนเกาะฟู้โกว๊ก ในเขตจังหวัดเกียนซางทางภาคใต้ของประเทศเวียดนาม ครอบคลุมเนื้อที่ประมาณ 900 เฮกตาร์ ตั้งอยู่ห่างจากท่าอากาศยานฟู้โกว๊กที่เปิดใช้อยู่ในปัจจุบันประมาณ 10 กิโลเมตร ค่าใช้จ่ายในการก่อสร้างประมาณ 16.2 ล้านล้านด่ง (810 ล้านดอลลาร์สหรัฐ) มีกำหนดเปิดใช้ท่าอากาศยานนานาชาติแห่งนี้แทนท่าอากาศยานเดิมในช่วงปลายปี พ.ศ. 2555 โดยจะสามารถรองรับผู้โดยสารประมาณ 2.5 ล้านคนต่อปี และความจุสูงสุด 7 ล้านคนต่อปี และจะมีเที่ยวบินระหว่างประเทศบางส่วนไปยังสิงคโปร์และท่าอากาศยานสีหนุวิลล์ในกัมพูชา
รัฐบาลเวียดนามคาดว่าท่าอากาศยานแห่งนี้จะสามารถอำนวยความสะดวกแก่นักท่องเที่ยวต่างชาติที่ต้องการชื่นชมความงามของชายหาดบนเกาะฟู้โกว๊กได้เป็นอย่างดี
การก่อสร้างเสร็จสมบูรณ์แล้วและสนามบินนี้เริ่มดำเนินสนามบินเดิมที่ถูกแทนที่
เทศบาลตำบลร่อนพิบูลย์
เทศบาลตำบลร่อนพิบูลย์ เทศบาลตำบลร่อนพิบูลย์ ตั้งอยู่ห่างจากจังหวัดนครศรีธรรมราชประมาณ 32 กิโลเมตร มีพื้นที่ 11.53 ตารางกิโลเมตร มีอาณาเขตครอบคลุมพื้นที่บางส่วนของเทศบาลตำบลร่อนพิบูลย์ ประกอบด้วย 8 หมู่บ้าน
เทศบาลตำบลร่อนพิบูลย์ตั้งอยู่ในเขตท้องที่อำเภอร่อนพิบูลย์ จังหวัดนครศรีธรรมราช ได้รับการจัดตั้งเป็นสุขาภิบาลมีฐานะเป็นนิติบุคคลตามประกาศในราชกิจจานุเบกษา เมื่อวันที่ 17 กันยายน 2498 โดยกำหนดให้เขตสุขาภิบาลตำบลร่อนพิบูลย์ ครอบคลุมพื้นที่ตำบลร่อนพิบูลย์บางส่วน ประกอบด้วย 8 หมู่บ้านได้แก่ หมู่ที่ 1 บ้านหูด่าน หมู่ที่ 5 บ้านห้วยรากไม้ หมู่ที่ 6 บ้านยางพอก หมู่ที่ 7 บ้านเขาน้อย หมู่ที่ 10 บ้านโคกยาง หมู่ที่ 12 บ้านตลาดร่อนพิบูลย์ หมู่ที่ 13 บ้านศาลาขี้เหล็ก หมู่ที่ 14 บ้านนาโพธิ์
ลักษณะภูมิประเทศเป็นเนินเขาและภูเขาเตี้ย ๆ กระจายอยู่ในพื้นที่ โดยเชื่อมต่อกับบริเวณเหมืองแร่เก่าในบริเวณภูเขา และมีพื้นที่ราบลุ่มบางส่วน มีพื้นที่ประมาณ 11.53 ตารางกิโลเมตร หรือประมาณ 7,206.25 ไร่ ลักษณะภูมิอากาศ แบ่งเป็น 2 ฤดู คือ ฤดูฝน เริ่มตั้งแต่เดือนพฤษภาคมถึงมกราคม ปริมาณน้ำฝนช่วงเดือนตุลาคมถึงมกราคมจะมีปริมาณน้ำฝนรวมร้อยละ 92 ของฝนตลอดปี อุณภูมิโดยเฉลี่ย 27 – 28 องศาเซลเซียส ตลอดปี ฤดูร้อน เริ่มจากเดือนกุมภาพันธ์ถึงเดือนเมษายน เป็นช่วงที่มรสุมตะวันออกเฉียงเหนืออ่อนกำลังประกอบกับมีกระแสลมพัดทางใต้ทำให้อุณภูมิสูงขึ้นและแห้งแล้งมากที่สุดในรอบปี
เทศบาลตำบลร่อนพิบูลย์ ตั้งอยู่ทางทิศตะวัตกเฉียงใต้ขอตัวเมืองนครศรีธรรมราช
เทศบาลตำบลร่อนพิบูลย์ประกอบด้วยชุมชน 12 ชุมชน
จำนวนวัดในเขตเทศบาลตำบลร่อนพิบูลย์ มีทั้งหมด 5 วัด คือ
อเลฮานโดร
อเลฮานโดร () เป็นเพลงที่ 3 โดยศิลปินและนักแต่งเพลงชาวอเมริกัน เลดี้ กาก้า จากสตูดิโออัลบั้ม เดอะเฟมมอนสเตอร์ (2009) เขียนโดย เลดี้ กาก้า และ เรดวัน, และผลิตโดย เรดวัน ถูกปล่อยทั่วโลกวันที่ 20 เมษายน 2010
ขั้นตอนวิธีการหาปมบรรพบุรุษร่วมใกล้สุดของคู่ปมของทาร์จาน
ในวิทยาการคอมพิวเตอร์ ขั้นตอนวิธีการหาปมบรรพบุรุษร่วมใกล้สุดของคู่ปมของทาร์จาน (; อันที่จริงแล้ว least ควรจะเป็น lowest) คือขั้นตอนวิธีในการคำนวณหาบรรพบุรุษร่วมต่ำสุด (lowest common ancestors) สำหรับทุก ๆ คู่ของปมในต้นไม้ (rooted tree) โดยมีพื้นฐานในการคำนวณหาจากโครงสร้างข้อมูลที่เรียกว่าโครงสร้างข้อมูลเซตไม่มีส่วนร่วม ขั้นตอนวิธีนี้ได้ถูกตั้งชื่อตาม Robert Tarjan ผู้ซึ่งค้นพบกลวิธีนี้ในปี 1979
ปมบรรพบุรุษร่วมใกล้สุดของระหว่างคู่ปม "d" และ "e" ในต้นไม้ "T" คือ ปม "g" ซึ่งเป็นปมบรรพบุรุษของทั้งปม "d" และปม "e" ที่ไกลจากปมรากมากที่สุด
ขั้นตอนวิธีของทาร์จาน ไม่เหมือนกับขั้นตอนวิธีการหาปมบรรพบุรุษร่วมใกล้สุดของคู่ปมอื่น ๆ เนื่องจากเป็นขั้นตอนวิธีออฟไลน์ ซึ่งคือขั้นตอนวิธีที่จะต้องป้อนข้อมูลนำเข้าทั้งหมดก่อนเริ่มการแก้ปัญหาตามขั้นตอนวิธี นอกจากนี้ขั้นตอนวิธีของทาร์จาน ยังเป็นขั้นตอนวิธีที่ใช้โครงสร้างข้อมูลที่เรียกว่า การยูเนียนและการค้นหา ทำให้ระยะเวลาที่ใช้สำหรับขั้นตอนวิธีนี้ไม่เป็นค่าคงตัว ในกรณีที่มีจำนวนคู่ของปมเท่ากับจำนวนของปมทั้งหมด ทำให้แตกต่างจากขั้นตอนวิธีอื่น ๆ ที่ไม่ได้ใช้โครงสร้างข้อมูลการยูเนียนและการค้นหา ต่อมาในปี 1983 Gabow และ Tarjan ได้ทำการปรับปรุงประสิทธิภาพของขั้นตอนวิธีให้ใช้ระยะเวลาเร็วขึ้นเป็นแบบเชิงเส้น O(n)
รหัสเทียม ด้านล่างอธิบายถึง ปมบรรพบุรุษร่วมใกล้สุดของแต่ละคู่ปมในต้นไม้ "P" โดยมี "r" เป็นปมราก ซึ่งลูกของปม "n" จะอยู่ในเซต "n.children" ทั้งนี้เนื่องจากขั้นตอนวิธีการนี้เป็นแบบออฟไลน์ ดังนั้น เซตของ "P" จะต้องถูกกำหนดเป็นพิเศษล่วงหน้า ขั้นตอนวิธีนี้ใช้การดำเนินการกับป่าไม้ของกลุ่มเซตไม่มีตัวร่วม (disjoint-set forest) 3 แบบ คือ
ขณะเริ่มต้นแต่ละปมจะถูกกำหนดให้มีสีขาว และจะถูกกำหนดเป็นสีดำก็ต่อเมื่อปมนั้นและลูกทั้งหมดของปมนั้นถูกผ่านแล้ว ปมบรรพบุรุษร่วมใกล้สุดของคู่ปม "{u,v}" จะสามารถหาได้จาก "Find(v).ancestor" ในทันทีได้ก็ต่อเมื่อ หลังจากที่ปม "u" ถูกเปลี่ยนเป็นสีดำเรียบร้อยแล้ว โดยมีเงื่อนไขว่า ปม "v" จะต้องเป็นสีดำแล้ว ไม่เช่นนั้นจะสามารถหาได้จาก "Find(u).ancestor" ในทันทีหลังจากที่ ปม "v" ถูกเปลี่ยนเป็นสีดำ
รหัสเทียมด้านล่างต่อไปนี้ เป็นรหัสเทียมอ้างอิงถึงการดำเนินการทั้ง 3 แบบที่ได้รับการปรับปรุงให้เหมาะสมสำหรับป่าไม้ของกลุ่มเซตไม่มีตัวร่วม อันได้แก่ "MakeSet", "Find" และ "Union"
กดเจ็บ
อาการกดเจ็บ (tender, tenderness) เป็นอาการแสดงทางการแพทย์อย่างหนึ่ง หมายถึงเมื่อตรวจร่างกายแล้วพบว่าผู้ป่วยมีอาการเจ็บที่อวัยวะหนึ่งๆ เมื่อถูกกดหรือสัมผัส
พระครูสังวรสมณกิจ (ทิม อตฺตสนฺโต)
หลวงปู่ทิม อตฺตสนฺโต (10 มีนาคม พ.ศ. 2456 - 22 มีนาคม พ.ศ. 2552) ท่านเป็นอดีตเจ้าอาวาสวัดพระขาว อำเภอบางบาล จังหวัดพระนครศรีอยุธยา
หลวงปู่ทิม อตฺตสนฺโต ท่านเกิดเมื่อวันที่ 10 มีนาคม พ.ศ. 2456 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ปีฉลู ที่บ้าน เลขที่ - หมู่ที่ ๓ ต.พระขาว อ.บางบาล จ.พระนครศรีอยุธยา เป็นบุตรคนที่ 5 ของ คุณพ่อพร้อม และ คุณแม่กิ่ม ชุ่มโชคดี ครั้งแรกเมื่อยังเป็นเด็ก ได้ศึกษาเล่าเรียนกับวัดพิกุล อ.บางบาล พ่อ-แม่ สมัยก่อนมักจะพาลูกหลานไปฝากให้พระตามวัดที่อยู่ใก้ลบ้านสอนอบรมบ่มนิสัยก่อน
เพราะยังไม่มี ร.ร.อนุบาลเหมือนสมัยนี้ และต่อมาท่าน เข้าอายุเกณฑ์ทหาร หลวงปู่ท่านถูกเกณฑ์ไปเป็นทหารทันทีโดยไม่ต้อง คัดเลือกเลย เพราะหลวงปู่ท่านเป็นคนใหญ่โต ต่อมาท่านได้เข้าอุปสมบทครั้งที่ 1ในปี พ.ศ. 2478 เข้าสู่รัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ณ วัดพิกุล อ.บางบาล จังหวัดพระนครศรีอยุธยา บวชได้อยู่ 1 พรรษาก็ลาสิกขาบทในขณะที่บวช เพื่อมาช่วยบิดามารดาทำงานบ้าน และก็เข้ารับใช้ชาติครั้งที่ 3ในสงครามโลกครั้งที่ 2 (พ.ศ. 2482 - 2488)
ก่อนที่ท่านจะเข้ารับการอุปสมบทเป็นครั้งที่ 2 ก็เกิดเหตุการณ์ประหลาดครั้งที่ 2เกิดขึ้นจนทำให้เบื่อหน่ายชีวิตมาก ท่านได้อุปสมบทครั้งที่ 2เมื่อปี พ.ศ. 2491 ในรัชสมัยของพระบาทสมเด็จพระปรมินทรมหาภูมิพลอดุลยเดช รัชกาลปัจจุบัน โดยมีหลวงพ่อสังข์ วัดน้ำเต้า เป็นพระอุปัชฌาย์ ในระหว่างที่บวช ท่านก็ได้พบความไม่เที่ยงแท้ในชีวิตคือ
ในปี พ.ศ. 2527 ศิษยานุศิษย์ได้ขอให้หลวงปู่สร้างรูปเหมือน หน้าตัก 5 นิ้ว เนื้อทองเหลึงขัดมัน หลวงปู่มักจะสอนให้ทุก ๆ คนนับถือพระรัตนตรัย
ในปัจจุบัน หลวงปู่มีชื่อเสียงโด่งดัง ขจรขจาย ไปในทุกภาคของประเทศไทย ขณะชาวต่างชาติยังรู้จักชื่อเสียงของท่านอย่างดีเลย
หลังจากมีการฉลองอายุครบ 8 รอบ 96 ปีของท่านในวันที่ 10 มีนาคม ในวันที่ 22 มีนาคม พ.ศ. 2552 ท่านได้มรณภาพด้วยอาการสงบ ณ โรงพยาบาล จังหวัดนนทบุรี รวมสิริอายุได้ 96 ปี 61 พรรษา
กองทัพอากาศลิเบียเสรี
กองทัพอากาศลิเบียเสรี () เป็นกองทัพอากาศของสภาถ่ายโอนอำนาจแห่งชาติ กลุ่มของบุคลากรทหารแปรพักตร์และอากาศยานที่ถูกยึดได้ซึ่งภักดีต่อกำลังต่อต้านกัดดาฟี ในสงครามกลางเมืองลิเบีย พ.ศ. 2554
วันที่ 13 มีนาคม พ.ศ. 2554 อาลี อัตติยา นาวาอากาศเอกแห่งกองทัพอากาศลิเบียที่สนามบินทหารมาติกา ใกล้กับกรุงทริโปลี แปรพักตร์และเข้ากับการปฏิวัติ ซึ่งเป็นการอ้างถึงการมีบุคลากรกองทัพอากาศของกำลังต่อต้านกัดดาฟีเป็นครั้งแรก หลังจากนั้น เมื่อวันที่ 16 มีนาคม เครื่องบินขับไล่เจ็ตมิก-21 มากถึงสี่ลำลงจอดที่สนามบินเบงกาซีและเข้ากับฝ่ายกบฏ
กองทัพอากาศลิเบียปรากฏตัวเป็นครั้งแรกเมื่อวันที่ 15 มีนาคม โดยเปิดฉากโจมตีด้วยเครื่องบินมิก-23 และเฮลิคอปเตอร์ จมเรือรบฝ่ายนิยมกัดดาฟีลงได้สองลำนอกชายฝั่งตะวันออกใกล้กับแนวรบของยุทธการทางบกที่อัจดาบิยา ก่อนหน้านั้น อากาศยานเดียวกันยังทิ้งระเบิดรถถังฝ่ายรัฐบาลไม่ทราบจำนวนแน่นอนใกล้กับเบรกาและอัจดาบิยา
วันที่ 19 มีนาคม มิก-23ยูบี ถูกยิงตกระหว่างยุทธการเบงกาซีครั้งที่สอง รายงานสื่อในตอนแรกเป็นไปด้วยความสับสน กระทั่งโฆษกยืนยันว่าเครื่องบินลำดังกล่าวเป็นของฝ่ายกบฏ โฆษกฝ่ายนิยมกัดดาฟีว่า กบฏละเมิดเขตห้ามบินของสหประชาชาติ อย่างไรก็ตาม โฆษกฝ่ายกบฏอ้างว่าอากาศยานลำนั้นถูกยิงตกโดยกำลังนิยมกัดดาฟี ท้ายที่สุด บีบีซีนิวส์รายงานเมื่อวันที่ 20 มีนาคม ว่า อากาศยานกบฏดังกล่าวถูกยิงตกโดยฝ่ายเดียวกัน และนักบินเสียชีวิตเพราะดีดตัวออกจากเครื่องไม่ทัน
วันที่ 9 เมษายน เฮลิคอปเตอร์เอ็มไอ-25เดี่ยวของฝ่ายกบฏถูกพบว่าบินอยู่เหนืออัจดาบิยา อันเป็นการละเมิดเขตห้ามบินของสหประชาชาติ มีการอ้างว่าเครื่องบินดังกล่าวถูกยิงตกโดยฝ่ายรัฐบาล วันเดียวกัน เครื่องบินขับไล่มิก-23 ของฝ่ายกบฏถูกสกัดกั้นโดยอากาศยานนาโตและนำกลับสู่ฐาน
วันที่ 27 มิถุนายน พ.ศ. 2554 เครื่องบินมิก-21 สามลำของกองทัพอากาศลิเบียเสรี เป็นแบบสองที่นั่งหนึ่งลำ และที่นั่งเดี่ยวสองลำ ถูกถ่ายภาพได้เหนือสนามบินเบนินาในเบงกาซี ซึ่งอาจเป็นไปได้ว่าเป็นการฝึกซ้อมหรือภารกิจบินผ่าน แต่การบินดังกล่าวชัดเจนว่าละเมิดการบังคับใช้เขตห้ามบินของสหประชาชาติ เว้นเสียแต่ว่าได้รับความยินยอมก่อนหน้านั้นแล้ว
ในความขัดแย้งระยะต่อมา เมื่อสะเบียงถูกส่งลงไปยังพื้นที่ของลิเบียที่ถูกปิดล้อมโดยฝ่ายนิยมกัดดาฟี เครื่องบินเจ็ตขับไล่มิก 21 ภายใต้การควบคุมของฝ่าย ต่อต้านคุ้มครองเครื่องบินเสบียงจากการโจมตีของฝ่ายรัฐบาล โดยนาโตปรากฏว่าแสร้งทำเป็นไม่รู้ไม่เห็นการละเมิดเขตห้ามบินนี้
คู่มือท่องกาแลกซีฉบับนักโบก
คู่มือท่องกาแลกซีฉบับนักโบก () เป็นเรื่องชุดแนววิทยาศาสตร์-ตลก สร้างสรรค์โดยดักลาส อดัมส์ แรกเริ่มเป็นละครวิทยุออกอากาศทางสถานีวิทยุ BBC Radio 4 ใน ค.ศ. 1978 และต่อมาได้รับการดัดแปลงเผยแพร่ในรูปแบบสื่ออื่นๆ เมื่อเวลาผ่านไปก็ค่อยๆ กลายเป็นปรากฏการณ์มัลติมีเดียระดับนานาชาติในที่สุด สื่ออื่นๆ เหล่านี้ได้แก่ละครเวที หนังสือนิยาย "ไตรภาค" จำนวนห้าเล่ม ตั้งแต่ ค.ศ. 1979 - 1992 และนิยายเล่มที่หกเขียนโดยอีออยน์ โคลเฟอร์ ในปี ค.ศ. 2009, เป็นละครชุดทางโทรทัศน์ปี ค.ศ. 1981, เป็นเกมคอมพิวเตอร์ปี ค.ศ. 1984, เป็นหนังสือการ์ตูนชุดสามเล่มจบเล่าเรื่องจากนิยายสามเล่มแรก ตีพิมพ์โดยสำนักพิมพ์ DC comics ตั้งแต่ ค.ศ. 1993-1996 นอกจากนี้ยังมีชุดผ้าขนหนูสองชุดผลิตโดย Beer-Davies ซึ่งผู้ติดตามบางคนถือว่าเป็นของต้นฉบับ และอื่นๆ อีกมาก
"คู่มือฯ" ตามชื่อเรื่อง เป็นคู่มือท่องเที่ยวรูปแบบอิเล็กทรอนิกส์ รวบรวมข้อมูลของจักรวาล ชื่อว่า "คู่มือท่องกาแลกซีฉบับนักโบก" และมีบทบาทมากในเรื่อง
เลจิ มัตซึโมโตะ
เลอิจิ มัตสึโมโตะ () เกิด 25 มกราคม พ.ศ. 2481 มีผลงานที่เคยโด่งดังมาแล้วในอดีต เช่น สตาร์ เบลเซอส์ (เรือรบอวกาศยามาโตะ) กัปตันฮาร์ล็อก ควีนเอมเมอรัลดัส รถด่วนอวกาศ 999 การ์ตูนชุดนักบินขับไล่ ฯลฯ
พระครูพยุหานุศาสก์ (ชิต ชิตจิตฺโต)
หลวงพ่อชิต ชิตจิตฺโต ท่านเกิดเมื่อวันที่ 23 พฤษภาคม พ.ศ. 2442 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านน้ำทรง ตำบลน้ำทรง อำเภอพยุหะคีรี จังหวัดนครสวรรค์ อุปสมบทเมื่อวันที่ 8 มิถุนายน พ.ศ. 2462ในรัชสมัยของพระบาทสมเด็จพระมงกุฎเกล้าเจ้าอยู่หัว ณ วัดมหาธาตุยุวราชรังสฤษฏิ์ โดยมี สมเด็จพระวันรัต (ฑิฒ) เป็นผู้อุปัชฌาย์ หลังจากอุปสมบทท่านก็ได้ดำรงตำแหน่งมากมายจนในปี พ.ศ. 2477 ท่านเป็นพระครูสัญญาบัตรเจ้าอาวาสวัดราษฎร์ ที่ พระครูพยุหานุศาสก์ และจนในปี พ.ศ. 2477 ท่านได้รับตำแหน่งมากมายถึง 3 ตำแหน่งคือ
ในชั่วชีวิตของท่าน อุทิศตนให้แก่พระพุทธศาสนาจนท่านได้ถึงแก่มรณภาพเมื่อวันที่ 26 ธันวาคม พ.ศ. 2501 รวมอายุได้ 59 ปี
การแข่งขันออกแบบหุ่นยนต์ระหว่างประเทศ
การแข่งขันออกแบบหุ่นยนต์ระหว่างประเทศ () เป็นการแข่งขันหุ่นยนต์ที่เน้นการออกแบบหุ่นยนต์ให้สามารถแก้ปัญหาเฉพาะอย่างได้โดยใช้วัสดุและอุปกรณ์จำกัด เป็นการริเริ่มโดยสถาบันเทคโนโลยีแห่งโตเกียวและสถาบันเทคโนโลยีแมสซาชูเซตส์ การแข่งขันนี้จัดขึ้นครั้งแรกที่ประเทศญี่ปุ่นในปี ค.ศ. 1990 โดยโจทย์ที่ใช้ในการแข่งขันจะเปลี่ยนไปในแต่ละปี
ในปัจจุบันมีเยาวชนจากญี่ปุ่น เกาหลีใต้ บราซิล ฝรั่งเศส สหรัฐอเมริกา จีน สิงคโปร์ และไทย เข้าร่วมแข่งขัน โดยปรกติระยะเวลาเข้าแข่งประมาณ 2 สัปดาห์ ซึ่งในระหว่างนี้ ผู้เข้าแข่งขันจะได้รับจัดการอบรมเชิงปฏิบัติทางด้านเทคนิคและต้องการสร้างหุ่นยนต์ให้ได้ไม่เกิน 2 ตัว โดยใช้วัสดุที่ผู้จัดการแข่งขันจัดเตรียมไว้ให้อย่างจำกัด (ยกเว้นอุปกรณ์บางอย่าง เช่น น็อต กาว สี เป็นต้น) ผู้เข้าแข่งขันจากประเทศเดียวกันจะถูกแบ่งคละกันไปในเป็นทีมต่างๆ ซึ่งแต่ละทีมมีสีประจำทีม
สำหรับไทยเริ่มเข้าร่วมและเป็นเจ้าภาพในการจัดการแข่งขันเป็นครั้งแรก เมื่อปี ค.ศ. 2007 ซึ่งถือเป็นการเฉลิมฉลองในโอกาสครบรอบ 120 ปี ความสัมพันธ์ระหว่างไทยและญี่ปุ่นโดยความร่วมมือระหว่างจุฬาลงกรณ์มหาวิทยาลัย, ศูนย์เทคโนโลยีโลหะและวัสดุแห่งชาติ (เอ็มเทค), สถาบันเทคโนโลยีแห่งโตเกียว และมหาวิทยาลัยโตเกียวเด็งกิ (Tokyo Denki University) และผู้สนับสนุนหลัก คือ สำนักงานพัฒนาวิทยาศาสตร์และเทคโนโลยีแห่งชาติ, สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) และสมาคมวิชาการหุ่นยนต์ไทย โดยจัดการอบรมเชิงปฏิบัติการที่คณะวิศวกรรมศาสตร์ จุฬาลงกรณ์มหาวิทยาลัย และจัดการแข่งขันที่ศูนย์นิทรรศการและการประชุมไบเทค บางนา เมื่อวันที่ 18 สิงหาคม ค.ศ. 2007 ในงานสัปดาห์วิทยาศาสตร์แห่งชาติ โดยโจทย์ประจำปีนี้คือ มอบพวงมาลัยให้แม่ หลังจากการจัดครั้งแรกเป็นต้นมาประเทศไทยโดยภายใต้การสนับสนุนของ ศูนย์เทคโนโลยีโลหะและวัสดุแห่งชาติ และคณะวิศวกรรมศาสตร์ จุฬาลงกรณ์มหาวิทยาลัย จึงได้มีการจัดการแข่งขันการออกแบบหุ่นยนต์ในระดับประเทศขึ้นต่อมาทุกปี โดยใช้ชื่อว่า Robot Design Contest: RDC ทีมที่ชนะเลิศจะได้ไปแข่งขันต่อในระดับนานาชาติต่อไป โดยการแบ่งทีมและความยากของโจทย์และวัสดุจะใช้หลักการเดียวกับระดับนานาชาติ กล่าวคือ ผู้เข้าแข่งขันจากสถาบันเดียวกันจะถูกแบ่งคละกันไปในเป็นทีมต่างๆ ซึ่งแต่ละทีมมีสีประจำทีม โดยจัดการอบรมเชิงปฏิบัติการที่ คณะวิศวกรรมศาสตร์ จุฬาลงกรณ์มหาวิทยาลัย เป็นเวลา 2 สัปดาห์ และแข่งขันที่ศูนย์การค้าพันธุ์ทิพย์พลาซ่า
โรงเรียนโนนโพธิ์ศรีวิทยาคม
โรงเรียนโนนโพธิ์ศรีวิทยาคม เป็นโรงเรียนมัธยมศึกษา ประจำตำบลบ้านโนน อำเภอซำสูง จังหวัดขอนแก่น สังกัดองค์การบริหารส่วนจังหวัดขอนแก่น จัดการเรียนการสอนระดับช่วงชั้นที่ 3 (ม.1 –ม.3) และช่วงชั้นที่ 4 (ม. 4 - ม.6) ตั้งอยู่บนพื้นที่ป่าสาธารณะดอนหลักดำจำนวนประมาณ 100 ไร่ ตั้งอยู่ห่างจากจังหวัดขอนแก่น ประมาณ 35 กิโลเมตร บนถนนสายขอนแก่น – กระนวน ปีการศึกษา 2537 ได้รับอนุมัติจากกรมสามัญศึกษา ให้จัดตั้งเป็นโรงเรียนสาขาของโรงเรียนซำสูงพิทยาคม กิ่งอำเภอซำสูง จังหวัดขอนแก่น วันที่ 8 พฤษภาคม พ. ศ. 2540 กรมสามัญศึกษากระทรวงศึกษาธิการ ได้ประกาศจัดตั้งให้โรงเรียนเป็นเอกเทศสังกัดกรมสามัญศึกษาโดยใช้ชื่อว่า “ โรงเรียนโนนโพธิ์ศรีวิทยาคม”โดยกรมสามัญศึกษาได้แต่งตั้ง นายวีระเดช ซาตา ผู้ช่วยผู้อำนวยการโรงเรียนซำสูงพิทยาคม มาดำรงตำแหน่ง ครูใหญ่โรงเรียนโนนโพธิ์ศรีวิทยาคม ต่อมาได้เลื่อนตำแหน่งเป็นอาจารย์ใหญ่และ ผู้อำนวยการตามลำดับ ต่อมาวันที่ 1 ธันวาคม พ.ศ. 2546 สำนักงานเขตพื้นที่การศึกษาขอนแก่นเขต 4 ได้มีคำสั่งให้ นายยุทธศาสตร์ โยธะพล ผู้อำนวยการโรงเรียนม่วงหวานพัฒนศึกษา อำเภอ น้ำพอง จังหวัดขอนแก่นมาดำรง ตำแหน่งผู้อำนวยการโรงเรียนโนนโพธิ์ศรีวิทยาคม วันที่ 21 มีนาคม 2551 โรงเรียนโนนโพธิ์ศรีวิทยาคมไปสังกัดองค์การบริหารส่วนจังหวัดขอนแก่น ตามกฎหมายว่าด้วยการกระจายอำนาจ ปีการศึกษา 2554 นายฉัตรชัย โสรัตน์ มาดำรงตำแหน่งผู้อำนวยการ ปีการศึกษาเดียวกัน นายสุรชัย บุษราคัม ผู้อำนวยการโรงเรียนหนองโนประชาสรรค์ มารักษาการผู้อำนวยการโรงเรียนโนนโพธิ์วิทยาคม แทนนายฉัตรชัย โสรัตน์ ปีการศึกษา 2556 นายอำนาจ โพธิ์ศรี ย้ายมาดำรงตำแหน่งผู้อำนวยการโรงเรียนจนถึงปัจจุบัน
ผู้ชายอะเฮ้ว!
The Adventures of Priscilla, Queen of the Desert เป็นภาพยนตร์ดรามา-ตลก ที่ออกฉายในปี พ.ศ. 2537 เขียนบทและกำกับโดยสเตฟาน เอลเลียต นักเขียนบทชาวออสเตรเลีย เนื้อเรื่องเกี่ยวกับการเดินทางของนักเต้นแดร็กควีนสาวประเภทสอง 3 คน โดยรถบัสจากเมืองซิดนีย์ทางทิศตะวันออกของรัฐนิวเซาท์เวลส์ ผ่านเส้นทางทุรกันดารของทวีปออสเตรเลีย เพื่อไปเปิดการแสดงที่อลิซสปริงส์ ทางตอนใต้ของนอร์เทิร์นเทร์ริทอรี
ตัวละครเอกในเรื่อง คือ ทิก (Anthony "Tick" Belrose) เป็นชายรักต่างเพศที่มักแต่งตัวเป็นทรานส์วูแมน ใช้ชื่อในการแสดงว่า มิตซี (Mitzi Del Bra) รับบทโดย ฮิวโก วีฟวิง และอีกสองคนที่เป็นรักร่วมเพศ คือ เบอร์นาเดตต์ (Bernadette Bassinger) กะเทยที่เพิ่งผ่านการผ่าตัดแปลงเพศ รับบทโดย เทเรนซ์ สแตมพ์ และ เฟลีเชีย (Felicia Jollygoodfellow) กะเทยรุ่นน้อง รับบทโดย กาย เพียร์ซ การเดินทางของทั้งสามผ่านเส้นทางทะเลทราย ใช้รถบัสที่ตั้งชื่อว่า "พริสซิลลา" รวมไปถึงศัพท์แสลง "ควีน" ซึ่งหมายถึง ชายรักร่วมเพศ จึงเป็นที่มาของชื่อภาพยนตร์เรื่องนี้
ภาพยนตร์เรื่องนี้ได้รับคำชื่นชมในทางบวก ได้รับรางวัลออสการ์ สาขาออกแบบเครื่องแต่งกายยอดเยี่ยม ในงานประกาศผลรางวัลออสการ์ ครั้งที่ 67 และได้รับรางวัล Un Certain Regard ในเทศกาลภาพยนตร์เมืองกาน ประจำปี 1994 ถูกกล่าวขวัญว่าเป็นหนังคัลท์ที่มีผู้ชื่นชอบเฉพาะกลุ่ม โดยเฉพาะในหมู่บุคคลที่มีความหลากหลายทางเพศ
จากความสำเร็จของภาพยนตร์เรื่องนี้ ทำให้มีการสร้างภาพยนตร์อเมริกันเกี่ยวกับการเดินทางของสาวแดร็กควีน ในปีถัดมา ชื่อเรื่อง "To Wong Foo, Thanks for Everything! Julie Newmar" นำแสดงโดย แพตทริก สเวซีย์, จอห์น เลอกุยซาโม และเวสลีย์ สไนปส์ ซึ่งได้รับการเสนอชื่อเข้าชิงรางวัลนักแสดงนำชาย และนักแสดงประกอบชาย สาขาภาพยนตร์ตลก/เพลง รางวัลลูกโลกทองคำในปีนั้น
ภาพยนตร์ถูกนำมาสร้างใหม่เป็นละครเวที Priscilla, Queen of the Desert ในปี 2006 ที่ซิดนีย์ จากนั้นจึงขยายไปเปิดการแสดงที่โอกแลนด์ นิวซีแลนด์, เวสต์เอนด์ ลอนดอน, แวนคูเวอร์ แคนาดา และบรอดเวย์ นิวยอร์ก
ดีวีดีลิขสิทธิ์ในประเทศไทย โดยบริษัท แมงป่อง ใช้ชื่อภาษาไทยว่า "ผู้ชายอะเฮ้ว!"
พระครูวิสัยโสภณ (ทิม ธมมฺธโร)
พระครูวิสัยโสภณ (ทิม ธัมมธโร) ท่านเกิดเมื่อวันที่ 21 สิงหาคม พ.ศ. 2455 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ท่านเป็นอดีตเจ้าอาวาสวัดช้างให้ อำเภอโคกโพธิ์ จังหวัดปัตตานี
ท่านมีนามเดิมว่า ทิม พรหมประดู่ เป็นบุตรของนายอินทอง และ นางนุ่ม มีพี่น้องทั้งหมด 6 คน ท่านเป็นบุตรคนที่ 2 บรรพชาเป็นสามเณรเมื่อมีอายุได้ 18 ปี แต่ไม่นานก็ลาสิกขาบทออกมาช่วยบิดามารดาทำงาน อุปสมบทเมื่อมีอายุครบ 20 ปีบริบูรณ์ ณ วัดนาประดู่ ในวันที่ 7 มิถุนายน พ.ศ. 2476 โดยมีพระครูพิบูลย์สมณวัตร วัดมุจลินทวาปีวิหาร เป็นพระอุปัชฌาย์ พระอธิการพุฒ ติสสโร เป็นพระกรรมวาจาจารย์ และพระอธิการแก้ว เป็นพระอนุสาวนาจารย์ ได้รับฉายาว่า ธมมฺธโร เมื่อปี พ.ศ. 2497 พระอาจารย์ทิม และนายอนันต์ คุณารักษ์ ได้มีโอกาสพบกัน ณ วัดช้างให้ อันเป็นจุดเริ่มต้นของการกำเนิดพระเครื่อง หลวงพ่อทวดขึ้นเป็นครั้งแรก ตามภาพนิมิตเป็นรูปพระภิกษุชรานั่งขัดสมาธิบนดอกบัว มีองค์พระดำ นับแต่นั้นมาพระพิมพ์นี้ก็เริ่มเป็นที่รู้จักแพร่หลายสืบมาจนถึงปัจจุบัน วัตถุมงคลที่ พระอาจารย์ทิมมีส่วนร่วมสร้างทั้งในนามวัดช้างให้และวัดอื่นๆ นับจากปี พ.ศ. 2497 ตราบจนกระทั่งมรณภาพมีหลายต่อหลายรุ่น ล้วนแต่เป็นที่นิยมสะสมกันอย่างกว้างขวาง 
ท่านมรณภาพเมื่อวันที่ 30 พฤศจิกายน พ.ศ. 2512 รวมอายุได้ 57 ปี มีพิธีพระราชทานเพลิงศพเมื่อวันที่ 14 สิงหาคม พ.ศ. 2518
อัลวินกับสหายชิพมังค์จอมซน 3
อัลวินกับสหายชิพมังค์จอมซน 3 () เป็นภาพยนตร์ที่สร้างโดย ทเวนตีท์เซนจูรีฟอกซ์ ออกฉายในวันที่ 16 ธันวาคม พ.ศ. 2554
เดินทางมาเป็นภาคที่สามแล้ว สำหรับสหายอัลวินและเพื่อนๆของเขา ที่ครั้งนี้จะเดินทางออกจากเมืองใหญ่ โดยสารด้วยเรือลำยักษ์ พร้อมคลออินโทรเพลง MY HEART WILL GO ON ตามตัวอย่างที่ตั้งใจ สุดฤทธิ์ แต่ทว่าเมื่อ ชิพมังค์ และ ชิพเพ็ทส์ จะต้องมาพบกับเหตุการณ์เรือแตกร่วมกัน ซึ่งก็ทำให้พวกเขาต้องไปติดอยู่บนหมู่เกาะซิลลีย์อันแสนห่างไกลและลึกลับ และระหว่างทางที่พวกเขาหาทางเพื่อจะกลับบ้าน พวกเขาก็ได้พบความลับบนเกาะนั้นว่า มันไม่ใช่เกาะที่เงียบเหงาอย่างที่พวกเขาคิด
ไจแอนท์ ก็อนซาเลซ
จอร์จ ก็อนซาเลซ () หรือที่รู้จักกันดีในวงการมวยปล้ำมีชื่อว่า ไจแอนท์ ก็อนซาเลซ () เกิดวันที่ 31 มกราคม ค.ศ. 1966 บ้านเกิดของเขาอยู่ที่ El Colorado, Formosa, Argentina เป็นเป็นอดีตนักบาสเกตบอล และอดีตนักมวยปล้ำอาชีพชาวอเมริกัน ของ ดับเบิลยูดับเบิลยูเอฟ และ ดับเบิลยูซีดับเบิลยู ปัจจุบันได้เสียชีวิตลงแล้วด้วยวัย 44 ปี เมื่อวันที่ 22 กันยายน ค.ศ. 2010
กิชกุนฮอล็อช
กิชกุนฮอล็อช () เป็นเมืองในเทศมณฑลบาช-กิชกุน () เทศมณฑลที่ใหญ่ที่สุดของประเทศฮังการี
ตั้งอยู่ทางตอนกลางของประเทศฮังการี บนที่ราบระหว่างแม่น้ำดานูบกับทิสซา ห่างจากกรุงบูดาเปสต์ 148 กิโลเมตร
รถไฟ จากกรุงบูดาเปสต์ สามารถเดินทางด้วยด้วยรถไฟจาก 3 สถานี ได้แก่
"สถานีญูกอตี" (Nyugati pályaudvar) โดยขึ้นรถไฟสายบูดาเปสต์-แซแก็ด ซึ่งจะเข้ามาในสถานีทุก 2 ชั่วโมง จากนั้นไปเปลี่ยนรถไฟที่เมืองแก็ชแกเมต เป็นสายแก็ชแกเมต-บอยอ (Kecskemét-Baja) ใช้เวลาเดินทางประมาณ 2 ชั่วโมง 32 นาที จะถึงเมืองกิชกุนฮอล็อชซึ่งเป็นสถานีที่ 9
"สถานีแกแลตี" (Keleti pályaudvar) โดยขึ้นรถไฟสายบูดาเปสต์-เบลเกรด แต่รถไฟสายนี้จะเข้ามาเพียงวันละสองขบวนเท่านั้น เพราะเป็นรถไฟวิ่งระยะไกลข้ามประเทศฮังการี-เซอร์เบีย
"สถานีเกอบาญอ-กิชแป็ชต์" (Kőbánya-Kispest) โดยขึ้นรถไฟสายบูดาเปสต์-แกแลบิอา (Budapest-Kelebia) ซึ่งจะเข้ามาในสถานีทุก 2 ชั่วโมงเช่นเดียวกัน และไม่จำเป็นต้องเปลี่ยนรถไฟ จึงเป็นเส้นทางที่ค่อนข้างสะดวก ใช้เวลาเดินทางประมาณ 2ชั่วโมง29นาที จะถึงเมืองกิชกุนฮอล็อช ซึ่งเป็นสถานีที่ 14
รถบัส จากกรุงบูดาเปสต์ สามารถเดินทางด้วยรถบัสมายังกิชกุนฮอล็อช โดยขึ้นจากสถานีรถเนปลิแก็ต (Népliget) จะมีรถทุกชั่วโมง และต้องไปเปลี่ยนรถตามสถานีต่าง ๆ ซึ่งไม่แน่นอน ดังนั้น การใช้บริการรถบัสจึงควรตรวจสอบตารางรถและสถานีเปลี่ยนรถก่อนออกเดินทาง
S-L-M
S-L-M หรือ ซีน-ลาม-เม็ม (; ; ภาษาอราเมอิก: ܫܠܡܐ) เป็นรากศัพท์พยัญชนะสามตัวของคำในกลุ่มภาษาเซมิติก และคำเหล่านี้มีการใช้เป็นชื่อจำนวนมาก ตัวรากศัพท์เองนั้นหมายถึง "ทั้งหมด ปลอดภัย สัมผัส"
คำภาษาอาหรับ ซาลาม ("salām" سَلاَم) ภาษามอลตา Sliem ภาษาฮีบรู ชาลอม (שָׁלוֹם), ภาษากีเอซ "salām" (ሰላም) ภาษาซีเรียค "šlama" (ܫܠܡܐ) ล้วนเป็นคำในกลุ่มภาษาเซมิติกที่หมายถึงสันติภาพ มาจาก ภาษาเซมิติกดั้งเดิม "".
คำว่า "ซาลาม" มีการใช้อย่างหลากหลายในภาษาอาหรับและการพูดของผู้นับถือศาสนาอิสลาม Al-Salam เป็นหนึ่งพระนามทั้ง 99 ของอัลลอหฺ และเป็นชื่อของผู้ชายเมื่อรวมกับ " ʿabd". Abd Al-Salam หมายถึง "ทาสแห่งอัลลอหฺ" ในภาษาฮีบรู คำที่มีความหมายเท่ากันคือคำว่าชาลอม และเป็นคำที่เป็นรากศัพท์ของชื่อโซโลมอน สุไลมาน เซลิม ซัลมา ซัลมะห์ ซาลิมะห์ เซลิมะห์ ซาโลม ฯลฯ
พันธสัญญาใหม่ภาษากรีกโบราณใช้ "eirēnē" (εἰρήνη) หมายถึง 'สันติภาพ', ซึ่งอาจจะ ใช้แทนคำพูดของพระเยซูที่ว่า "šlama" ภาษากรีกคำนี้กลายเป็นชื่อของผู้หญิงในสำเนียงทางเหนือว่า Irene การเปรียบเทียบภาษากรีก Septuagint และภาษาฮีบรูในพันธสัญญาเดิม พบว่าในบางที่ได้แปลคำว่าชาลอมไปเป็น "soteria" (σωτηρια, "ความรอด")
ภาษาอาหรับ ภาษามอลตา ภาษาฮีบรูและ ภาษาอราเมอิก มีการใช้วลีที่มีความหมายว่า "สันติภาพจงมีแด่คุณ" เป็นคำทักทายดังนี้:
ใน ภาษาอาหรับ:
ใน ภาษาฮีบรู:
ใน ภาษาอราเมอิก:
ใน ภาษาอัมหาริก:
ใน ภาษามอลตา:
ใน ภาษาอัคคาเดียน:
ใน ภาษาตุรกี:
คำว่า ' เป็นรูปกริยาของ "s-l-m", หมายถึง "การยอมตน" (เช่น การไว้ใจบุคคลอื่นอย่างสมบูรณ์หรือความนอบน้อม. ผู้ยอมมอบตน ใช้คำว่า, ' (ญ. , "").
คำนี้มีหลายความหมายในอัลกุรอ่าน ในบางโองการ (""), คุณภาพของอิสลามในฐานะการเลื่อมใสศรัทธาภายในคือการเน้นว่า: "ผู้ซึ่งยอมรับคำแนะนำของอัลลอหฺ, เขาได้ขยายลมหายใจแห่งอิสลาม." โองการอื่นๆได้เชื่อมโยง"islām" และ "dīn" (มักจะแปลเป็น "ศาสนา"): "ทุกวันนี้, ฉันได้ทำให้ศาสนาของพวกเจ้าสมบูรณ์("") สำหรับเจ้า; ฉันได้ให้ลมหายใจแก่พวกเจ้า; ฉันได้ให้อิสลามเป็นศาสนาของพวกเจ้า." ยังมีการอธิบายแบบอื่นๆว่า อิสลามเป็นการกระทำเพื่ออัลลอหฺที่มากกว่าความศรัทธา
เมื่อ 2,000 ปีก่อนคริสตกาล ภาษาอัคคาเดียนใช้รากศัพท์ s-l-m, และการใช้ของบาบิโลเนีย มีรูปแบบพิเศษของ "shulmani" ใน จดหมายของอมานาร์
แมวอิริโอะโมะเตะ
แมวอิริโอะโมะเตะ (; ; ) เป็นแมวป่าขนาดพอกับแมวบ้าน ซึ่งอาศัยอยู่เฉพาะบนเกาะอิริโอะโมะเตะของญี่ปุ่น นักชีววิทยาหลายคนจัดว่าเป็น "ซากดึกดำบรรพ์มีชีวิต" เพราะไม่ได้เปลี่ยนแปลงจากรูปร่างดั้งเดิมมากนัก แมวอิริโอะโมะเตะเป็นหนึ่งในสัตว์ของวงศ์เสือและแมว (Felidae) ที่ใกล้สูญพันธุ์ที่สุดชนิดหนึ่งของโลก (บ้างจัดว่าเป็นชนิดย่อยของแมวดาว ("P. bengalensis" ซึ่งอยู่ในสกุลเดียวกัน) โดยมีจำนวนประชากรประเมินไว้น้อยกว่า 100 ตัว มีขนสีน้ำตาลเข้มและหางเป็นพวงดก และไม่สามารถหดเล็บเข้าได้
นอกจากนี้แล้ว แมวอิริโอะโมะเตะยังรู้จักกันดีในชื่อ "ยะมะมะยา" (ヤママヤ) หมายถึง "แมวภูเขา" หรือ "ยะมะพิกะเรีย" (ヤマピカリャー) หมายถึง "ภูเขาประกายตา" หรือ "พินกียะมา" (メーピスカリャー) หมายถึง "แมวหลบหนี" สู่เกาะอิริโอะโมะเตะ
แมวอิริโอะโมะเตะ หากินด้วยการจับสัตว์น้ำต่าง ๆ กินเป็นอาหาร ตามพื้นที่ชุ่มน้ำและป่าโกงกางบนเกาะอิริโอะโมะเตะได้มากถึง 70 ชนิด เป็นสัตว์ที่กินในเวลากลางคืน
ซาวเดกซ์
ซาวเดกซ์ () เป็นขั้นตอนวิธีแบบหนึ่งในขั้นตอนวิธีเชิงสัทลักษณ์ เกิดขึ้นเนื่องจากคำบางคำนั้นสามารถสะกดได้หลายแบบ อ่านออกเสียงคล้ายกัน อาจจะแตกต่างกันเพราะสำเนียงหรือวัฒนธรรม ซึ่งจะเป็นปัญหาหลักในการเก็บข้อมูลประวัติของชื่อบุคคล ซาวเดกซ์จึงเป็นเครื่องมือช่วยจัดการปัญหาเหล่านี้ได้ ด้วยการแทนคำหรือชื่อคนนั้นๆ ด้วยรหัสเฉพาะตัวของซาวเดกซ์เอง
รหัสของซาวเดกซ์นั้นจะมีความยาวคงที่ 4 ตัว ซึ่งรหัสเหล่านี้สามารถใช้ในการเปรียบเทียบคำสองคำที่ออกเสียงคล้ายๆกันได้ ซึ่งจะมีประโยชน์ในการค้นหาข้อมูลในฐานข้อมูลใหญ่ๆ เช่น หาชื่อคนในฐานข้อมูล ก็จะปรากฏชื่อและคำที่ใกล้เคียงกับที่เราต้องการค้นหาขึ้นมาให้โดยอัตโนมัติ ซึ่งจะมีประโยชน์มากเวลาสะกดชื่อที่ค้นหาผิดด้วย
ซาวเดกซ์เกิดขึ้นในปี ค.ศ. 1918 โดย และ โดยในตอนแรกใช้ชื่อว่า "อินเดกซ์" (Index) ซึ่งเป็นขั้นตอนวิธีในการจัดเก็บข้อมูลแบบธรรมดาทั่วๆไป ขึ้นกับตัวอักษรของคำนั้นเป็นหลัก ซึ่งเขาได้จดสิทธิบัตรเอาไว้ใน 2 ปีต่อมา หลังจากนั้นเขาได้พัฒนาให้ขั้นตอนวิธีเก็บข้อมูลโดยใช้การออกเสียงของมนุษย์เป็นหลัก แบ่งเป็น 6 แบบ คือ ฐานริมฝีปากทั้งสอง, ฐานริมฝีปากกับฟัน, ฐานฟัน, ฐานปุ่มเหงือก, ฐานเพดานอ่อน, ฐานเส้นเสียง ตามการใช้อวัยวะในช่องปากในการออกเสียง
รหัสของซาวเดกซ์มีความยาว 4 ตัวอักษร ตัวแรกของรหัสจะเป็นตัวอักษร อีก 3 ตัวข้างหลังจะเป็นตัวเลข ซึ่งตัวอักษรใดที่มีเสียงเหมือนหรือคล้ายๆกัน จะใช้ตัวเลขเดียวกัน ซึ่งขั้นตอนการสร้างรหัสนั้นจะมี ดังนี้
พิจารณาคำว่า “Robert” และ “Rupert” มีรหัสซาวเดกซ์อย่างไร
จะพบว่า “Robert” และ “Rupert” มีรหัสซาวเดกซ์เหมือนกัน หมายความว่าออกเสียงคล้ายกัน
คอนตีเนนทัลฮอกกี้ลีก
คอนตีเนนทัลฮอกกี้ลีก (, ) เป็นลีกฮอกกี้น้ำแข็งอาชีพระหว่างประเทศในยูเรเซีย ซึ่งก่อตั้งขึ้นเมื่อ พ.ศ. 2551 จนถึง พ.ศ. 2552 มันถูกจัดอันดับว่าเป็นลีกฮอกกี้ที่แข็งแกร่งที่สุดในยุโรป
ผู้ชนะเลิศการแข่งขันจะได้ชื่อว่า แชมเปียนแห่งรัสเซีย ไม่ว่าสโมสรนั้นจะมาจากประเทศใดก็ตาม และถ้วยกาการิน ซึ่งตั้งชื่อตามนักบินอวกาศ ยูริ กาการิน ชายคนแรกที่เดินทางออกนอกอวกาศและไปถึงวงโคจรของโลก เป็นรางวัลมอบให้แก่ผู้ชนะเลิศในการแข่งขันทุกปี หลังการแข่งขันแบบเพลย์ออฟ 16 ทีมฤดูกาลปกติ สโสมรจาก KHL สองทีมจะได้รับสิทธิ์เข้าแข่งขันในฤดูกาลแชมเปียนส์ฮอกกี้ลีก
ลีกดังกล่าวก่อตั้งขึ้นใน พ.ศ. 2551 โดยองค์การก่อนหน้า คือ รัสเซียซูเปอร์ลีก (RSL) ซึ่งเกิดหลังจากโซเวียตแชมเปียนชิพลีก ซึ่งก่อตั้งขึ้นใน พ.ศ. 2489 โดยมีทีมเพียงห้าทีม KHL จัดขึ้นครั้งแรกโดยมี 24 ทีม หลังการเปลี่ยนแปลงในองค์ประกอบของทีมรัสเซียและลดจำนวนทีมเข้าแข่งขันเหลือ 23 ทีมในฤดูกาล 2010-2011 ลีกกลับมามี 24 ทีมอีกครั้งในฤดูกาล 2011-2012 ในบรรดาทีมเหล่านี้ 20 ทีมตั้งอยู่ในสหพันธรัฐรัสเซีย ส่วนที่เหลือมาจากเบลารุส ลัตเวีย คาซัคสถาน และสโลวาเกียประเทศละทีม
ผู้เล่นส่วนใหญ่ใน KHL เป็นชาวรัสเซีย เพราะลีกนี้มีต้นกำเนิดมาจากลีกประจำชาติของโซเวียตและรัสเซีย ผู้เล่นที่ไม่ได้มาจากรัสเซียเป็นส่วนน้อย 30% ของผู้เล่นใน KHL ส่วนใหญ่เป็นชาวยุโรปตะวันออก, สแกนดิเนเวีย และอเมริกาเหนือ ในฤดูกาล 2010-2011 มีผู้เล่นในลีก 670 คน แม้ว่าปัจจุบันจะไม่มีการจำกัดให้ทีมและผู้เล่นมีเฉพาะที่มาจากรัสเซียแล้วก็ตาม ทีมรัสเซียยังคงถูกห้ามมิให้เซ็นสัญญารับผู้เล่นต่างชาติเข้ามาเกินห้าคน
ขั้นตอนวิธีของคาร์เกอร์
ในวิทยาการคอมพิวเตอร์และทฤษฎีกราฟ ขั้นตอนวิธีของคาร์เกอร์ () เป็น เพื่อคำนวณหา การตัดน้อยสุด (minimun cut) ของกราฟต่อเนื่อง ซึ่งถูกพัฒนาขึ้นโดย
โดยการตัดน้อยสุด คือ จำนวนเส้นเชื่อมน้อยสุดที่ต้องลบออกเพื่อให้กราฟแยกเป็น 2 ส่วน(component)
หลักการของขั้นตอนวิธีนี้ใช้แนวคิดในการย่อเส้นเชื่อม formula_1 ในกราฟ หรือกล่าวได้ว่าเป็นการย่อเส้นเชื่อมทำให้ปม 2 ปมที่ต่อกับ e ซ้อนกัน ทำให้ลดจำนวนปมทั้งหมดของกราฟลงไปหนึ่งปม ขั้นตอนวิธีนี้จะดำเนินการย่อไปเรื่อยๆ จนกว่าจะเหลือปมในกราฟเพียง 2 ปมเท่านั้น ซึ่งการกระทำนี้มีความเป็นไปได้สูงที่ขั้นตอนวิธีนี้จะคืนการตัดน้อยสุด โดยจะคืนเซตของเส้นเชื่อมที่ต่อกับปมที่เหลือทั้งสอง
การกระทำนี้เอาเส้นเชื่อม formula_1 ที่มีปลาย formula_3 และ formula_4 และย่อมันลงในปมใหม่ formula_5 ซึ่งจะกลายเป็นเส้นประชิด(adjacent)ของปมเก่าทั้งหมดที่ต่อกับformula_3 และ formula_4 โดยสามารถเขียนแนวคิดนี้ให้อยู่ให้รูปคณิตศาสตร์ได้
ให้กราฟ formula_8 และ formula_9, การย่อของ formula_10 ไปเป็น formula_1 (เขียนเป็น formula_12) เป็น มัลติกราฟ เมื่อ:
และ:
เป็นไปได้ที่จะพิสูจน์ว่าการกระทำนี้ไม่ได้ลดภาวะเชิงการนับของการตัดน้อยสุด แต่อาจเป็นการเพิ่มให้มากขึ้น
รหัสเทียมนี้สามารถสร้างขึ้นโดยใช้ 2 ฟังก์ชัน
ฟังก์ชัน Full_contraction ทำการย่อเส้นเชื่อมตามขั้นตอนวิธีที่ได้ระบุไว้ จากนั้นทำซ้ำไปเรื่อยๆ จนกว่าจะเหลือปมในกราฟเพียงสองปม จากนั้นจึงคืนค่าจำนวนเส้นเชื่อมระหว่างสองปมนั้น ซึ่งจะเท่ากับจำนวนตัดน้อยสุด
แต่มันไม่สามารถประกันได้ว่าขั้นตอนวิธีนี้จะคืนการตัดที่น้อยที่สุดจริงๆ เพราะฉะนั้นการ excution Full_contraction K ครั้งโดยฟังก์ชัน Karger จะส่ง parameter K เพื่อให้ทำการคำนวณค่าน้อยสุดเป็นจำนวน K ครั้ง และเก็บคำตอบครั้งที่น้อยที่สุด ซึ่งวิธีนี้จะช่วยลดโอกาสที่จะคืนค่าการตัดน้อยสุดผิด
ฟังก์ชัน Full_contraction ใช้เวลาในการทำงานในรูปสัญกรณ์โอใหญ่ได้เป็น O("e") เมื่อ"e" คือ จำนวนเชิงเชื่อม เนื่องจากต้องทำการลบเส้นเชื่อมทุกเส้นเชื่อมจนกว่าจะเหลือปมเพียง 2 ปม และการทำฟังก์ชัน Karger เป็นการทำ Full_contraction ซ้ำเป็นจำนวน K รอบ แต่เนื่องจาก K เป็นค่าคงที่ ดังนั้นประสิทธิภาพเชิงเวลาจึงยังคงเป็น O("e") หรือ O("V ") สำหรับกราฟหนาแน่น
พระสุนทรศีลสมาจาร (ผล คุตฺตจิตฺโต)
พระสุนทรศีลสมาจาร อดีตเจ้าคณะจังหวัดธนบุรี ท่านเกิดเมื่อวันที่ 13 สิงหาคม พ.ศ. 2437 ในแผ่นดินรัชกาลที่ 5 ที่บ้านโคกขาม ตำบลโคกขาม อำเภอเมือง จังหวัดสมุทรสาคร เป็นบุตรนายแก้ว นางยิ้ม แก้วเพ็ชร เมื่อวัยเด็กท่านได้มาศึกษาอยู่ที่วัดหนัง ศึกษาหนังสือไทยในสำนักของพระครูสังวรยุตตินทรีย์ (คำ) เรียนภาษาบาลี กับนายมิ่ง รักชินวงศ์ อาจารย์สอนบาลีแห่งวัดหนัง พ.ศ. 2453 เลิกการศึกษากลับไปอยู่บ้านช่วยบิดามารดา ประกอบอาชีพ พ.ศ. 2455 สมัครเข้ารับราชการทหารเรือ 
หลวงพ่อท่านได้อุปสมบทเมื่อวันที่ 27 มีนาคม พ.ศ. 2458 ณ พัทธสีมาวัดหนัง ตำบลคุ้งเผาถ่าน (บางค้อ) อำเภอบางขุนเทียน จังหวัดธนบุรี พระภาวนาโกศลเถร (อี่ยม) วัดหนังเป็นพระอุปัชฌาย์ พระอธิการนิ่ม แห่งวัดโคกขาม พระปลัดแจ้งแห่งวัดหนัง เป็นคู่กรรมวาจาจารย์ และได้มาจำพรรษาที่วัดหนัง จนกระทั่งมรณภาพ จนกระทั่งในปี พ.ศ. 2478 ท่านได้รับสมณศักดิ์เป็นพระครูชั้นสัญญาบัตรชั้นผู้ช่วยเจ้าอาวาสชั้นโท  หลวงพ่อท่านไม่ใช่นักพูด แต่หลวงพ่อเป็นนักทำ คือทำตนของท่านให้ศิษยานุศิษย์ และสาธุชน ได้เห็นได้ศึกษา ในการประพฤติปฏิบัติของท่าน นับว่าเป็นผลดีของการปกครองในด้านการเผยแผ่ ก็เท่ากับเป็นการเผยแผ่ตัวอย่างที่ดีให้แก่ชนรุ่นหลังได้เห็นได้รู้เอาเป็นครูในการดำเนินรอยตาม งานบูรณปฏิสังขรณ์ก่อสร้างเสนาสนะนั้น หลวงพ่อได้ทำมาก่อนที่ท่านจักได้ดำรงตำแหน่งเจ้าอาวาส จับงานมาแต่สมัยเป็นผู้ช่วยเจ้าอาวาส ฉะนั้นงานก่อสร้างปฏิสังขรณ์พระอารามจึงไม่เป็นของแปลก และหนักใจของท่าน ท่านมิได้ถือว่างานก่อสร้างเป็นเรื่องของสมภารเจ้าวัด เอกลาภเป็นของลูกวัด ท่านถือเสียว่างานก่อสร้างทุกชิ้นที่เกิดขึ้นในวัดเป็นสมบัติของพระศาสนาเป็นของส่วนรวม เป็นส่วนกลาง เป็นที่บำเพ็ญกุศลของสาธุชนทั่วไป 
หลวงพ่อท่านได้รับการแต่งตั้งเป็นเจ้าอาวาสวัดหนังรูปที่ 7เมื่อปี พ.ศ. 2503  ตลอดระยะเวลา 9 ปีที่ท่านเป็นเจ้าอาวาส มีการบูรณะซ่อมแซมสิ่งที่ทรุดโทรมให้ดีขึ้นเสมอ ฉะนันในยุคสมัยที่ท่านยังมีชีวิตอยู่ จึงได้ก่อสร้างปฏิสังขรณ์ ปรับปรุงเพิ่มเติม กุฏิคณะไต้ ได้บอกบุญปลูกศรัทธาให้นางชิต นุชเนตรคหปตานี บางขุนเทียน สร้างมณฑปเป็นที่ประดิษฐาน พระบาทจำลอง ซึ่งตั้งอยู่ริมคลองหน้าวัด ด้านทิศเหนือ ปฏิสังขรณ์พระอุโบสถ เปลี่ยนเครื่องบนมุมกระเบื้อง ยกช่อฟ้าใหม่ ซ่อมศาลาพุทธบาท ศาลาราย บอกบุญสร้างเมรุ ศาลาทึม และปฏิสังขรณ์เสนาสนะไว้ เป็นจำนวนมาก ทำให้พระอาราม เป็นที่เจริญตาเจริญใจ ของสาธุชน ผู้เข้าไปในวัดให้เกิดศรัทธาปสาทะ น้อมใจเข้าสู่แนวทางปฏิบัติ ให้เกิดปัญญาเห็นชัดตามสภาพธรรมในขั้นต่อไป
ท่านถึงแก่มรณภาพเมื่อปี พ.ศ. 2512
พระธรรมศีลาจารย์ (สุกรี สุตาคโม)
พระธรรมศีลาจารย์ นามเดิม สุกรี ฉายา สุตาคโม เป็นพระราชาคณะชั้นธรรม อดีตเจ้าอาวาสวัดหนังราชวรวิหาร
พระธรรมศีลาจารย์ (สุกรี สุตาคโม) ท่านเกิดเมื่อวันที่ 13 มกราคม พ.ศ. 2470 บรรพชาเป็นสามเณรเมื่อวันที่ 5 เมษายน พ.ศ. 2486 ณ วัดม่วง ตำบลหลักสอง กิ่งอำเภอหนองแขม โดยมีพระวิเชียรกวี ( ฉัตร อินฺทสุวณฺโณ) วัดหนัง อำเภอบางขุนเทียน เป็นพระอุปัชณาย์ อยู่สำนักวัดม่วง ๑ พรรษา พระอุปัชณาย์ ขอให้มาอยู่วัดหนัง ได้ศึกษาเล่าเรียนปริยัติธรรมและบาลีเป็นนักธรรมชั้นโทและเปรียญธรรม 4 ประโยค
ท่านได้อุปสมบทเมื่อวันที่ 7 มีนาคม พ.ศ. 2491 ณ พัทธสีมาวัดหนัง อำเภอบางขุนเทียน จังหวัดธนบุรี โดยมีพระวิเชียรกวี (ฉัตร) วัดหนัง เป็นพระอุปัชณาย์ พระสุนทรศีลสมาจาร (ผล คุตฺตจิตฺโต) วัดหนัง สมัยยังเป็นพระครูภาวนาภิรัตเป็นพระกรรมวาจาจารย์ พระบริหารบรมธาตุ (ประเสริฐ ธมฺมธีโร) วัดนางชี อำเภอภาษีเจริญ จังหวัดธนบุรี สมัยยังเป็นพระมหาประเสริฐ ป.ธ. 6 อยู่ที่วัดหนัง
ในปี พ.ศ. 2503หลวงพ่อสุกรี ท่านได้รับตำแหน่งเป็นผู้ช่วยเจ้าอาวาสในตอนนั้น และได้จำพรรษาอยู่ที่วัดหนัง ช่วยเจ้าอาวาสดูแลวัดจนเป็นเจ้าอาวาสวัดหนังในปี พ.ศ. 2512 นับเป็นเป็นลำดับที่ 8 และเริ่มต้นการปกครองดูแลวัดและได้รับตำแหน่งพระอุปัชฌาย์เมื่อปี พ.ศ. 2515 และเป็นเจ้าคณะเขตภาษีเจริญ - หนองแขมในปี พ.ศ. 2526 พระธรรมศีลาจารย์ ถึงแก่มรณภาพด้วยโรคหลอดเลือดสมองแตก เมื่อวันที่ 11 มิถุนายน พ.ศ. 2552 เวลา 14:16 น. สิริอายุได้ พรรษา 61
ขั้นตอนวิธีฮังกาเรียน
ขั้นตอนวิธีชาวฮังกาเรียน ( ) คือ ขั้นตอนวิธีการหาค่าเหมาะสมที่สุดเชิงการจัด ซึ่งใช้ในการแก้ ปัญหาการกำหนดงาน ถูกคิดค้นและตั้งชื่อโดย แฮโรลด์ วิลเลียม คุห์น ในปี ค.ศ. 1955 ที่ตั้งชื่อนี้เพราะว่าขั้นตอนวิธีนี้มีพื้นฐานส่วนใหญ่จากการคิดของนักคณิตศาสตร์ชาวฮังกาเรียน 2 คน คือ Dénes Kőnig และ Jenő Egerváry
ต่อมาเจมส์ มุนเครสได้นำขั้นตอนวิธีนี้มาตรวจสอบในปี ค.ศ. 1957 และได้พบว่ามีประสิทธิภาพเชิงเวลาเป็นแบบ ตั้งแต่นั้นมาขั้นตอนวิธีนี้จึงเป็นที่รู้จักในชือว่า ขั้นตอนวิธีคุห์น-มุนเครส หรือ ขั้นตอนวิธีการกำหนดงานมุนเครส โดยมีประสิทธิภาพเชิงเวลาของขั้นตอนวิธีดั้งเดิมเป็น formula_1 แต่อย่างไรก็ตามขั้นตอนวิธีนี้ แจ็ค เอดมันด์ และ ริชาร์ด แมนนิ่งคาร์ป ได้สามารถปรับปรุงให้มีประสิทธิภาพเชิงเวลาเป็น formula_2 ได้ และในปี ค.ศ. 2006 มีการค้นพบว่า คาร์ล กุสตาฟ จาโคบี (Carl Gustav Jacobi) สามารถแก้ปัญหาการกำหนดงานได้ในคริสต์ศตวรรษที่ 19 และได้เผยแพร่ในปี ค.ศ. 1890 ในภาษาละติน
ขั้นตอนวิธีฮังกาเรียนนี้ใช้แก้ปัญหาการกำหนดงาน ซึ่งเป็นปัญหาชนิดพิเศษของปัญหากำหนดการเชิงเส้นอีกลักษณะหนึ่ง มีรูปแบบคล้ายคลึงกับปัญหาการขนส่ง โดยปัญหาการกำหนดงานจะมีลักษณะดังนี้
ยกตัวอย่างเช่น สมมติให้มีคนงาน 3 คน คือ สมชาย สมหญิง และสมคิด แล้วมีงาน 3 งานคือ ล้างห้องน้ำ ถูพื้น และเช็ดกระจก เราจะกำหนดงานให้แต่ละคนอย่างไรจึงจะเกิดต้นทุนน้อยที่สุด โดยจะแทนต้นทุนการกำหนดต่างๆด้วยเมทริกซ์ ดังนี้
เมื่อเราใช้ขั้นตอนวิธีฮังกาเรียนแล้วจะได้ผลลัพธ์การกำหนดงานให้คนงานแต่ละคน ซึ่งจะเกิดต้นทุนน้อยที่สุดดังนี้ สมชายล้างห้องน้ำ สมหญิงถูพื้น สมคิดเช็ดกระจก
เมื่อเรามีตารางต้นทุนของการทำงานทุกงานของทุกคนงานแล้วเราจะมาทำตามลำดับขั้นตอนดังนี้
ตัวอย่างการทำขั้นตอนวิธีฮังกาเรียน สมมติให้มีคนงาน ก ข ค ง แ และมี งาน ๑ ๒ ๓ ๔ โดยมีตารางต้นทุนดังนี้
โดยต่อไปจะขอละตัวระบุคนงานและตัวระบุงานซึ่งยังมีลำดับเหมือนตารางข้างต้น
1. หาค่าน้อยสุดในแต่ละแถวแล้วนำมาลบออกจากสมาชิกทุกๆตัวในแถว จะได้ตารางใหม่เป็น
2. จากนั้นหาค่าน้อยสุดในแต่ละคอลัมน์แล้วนำมาลบออกจากสมาชิกทุกๆตัวในคอลัมน์ จะได้ตารางใหม่เป็น
3. แล้วเรายังไม่สามารถจัดงานให้คนงานให้มีต้นทุนน้อยสุดโดยไม่ซ้ำกันได้ จึงต้องทำขั้นต่อไป
4. เลือกแถวที่สามารถกำหนดงานโดยไม่ซ้ำกันเท่าที่เป็นไปได้ คือแถว 1 2 และ 3
5. แล้วทำสัญลักษณ์ที่แถวที่ไม่ได้เลือกไว้ คือแถวที่ 4 แล้วทำสัญลักษณ์ที่คอลัมน์ 4 ที่มีค่า 0 อยู่ จากนั้นดูที่คอลัมน์ 4 พบว่ามี 0 อยู่แถวที่ 2 จึงทำสัญลักษณ์ในแถวที่ 2 แล้วไม่มีค่า 0 ที่คอลัมน์อื่น จึงไปทำขั้นต่อไป
6. จากนั้นขีดเส้นให้เราขีดเส้นในคอลัมน์ที่สัญลักษณ์ และขีดเส้นแถวที่ไม่ได้ทำสัญลักษณ์
7. จะใช้สมาชิกในช่องที่ไม่ได้ถูกขีดเส้นและมีค่าน้อยสุด คือค่า 1 ลบออกจากสมาชิกทุกตัวที่ไม่ถูกขีดเส้นและ นำไปบวกเข้ากับสมาชิกที่ถูกขีดเส้นสองครั้ง
8. จากนั้นจะวนทำจนสามารถกำหนดงานได้โดยไม่ซ้ำ จึงได้ตารางดังนี้ เป็นตารางที่สามารถกำหนดงานให้คนงานได้โดยไม่ซ้ำกันและจะใช้ต้นทุนน้อยที่สุดด้วย โดยค่า 0 บอกถึงว่าคนงานต้องทำงานนั้นๆ หากมีหลายตัวคือทำสามารถได้หลายงาน ทำให้อาจจะมีคำตอบออกมาได้หลายแบบ
และจากตารางจะได้คำตอบทั้งหมด 3 แบบ ดังนี้
สำหรับทุกๆแถวของตาราง
ขั้นตอนวิธีนี้มีขั้นตอนย่อยๆหลายขั้นตอน
ดังนั้นสรุปแล้วประสิทธิภาพโดยรวมของขั้นตอนวิธีนี้เป็น formula_2
ความเจ็บป่วยทางอารมณ์และจิตใจ
ความเจ็บป่วยทางอารมณ์และจิตใจ () เป็นศัพท์ที่มิใช่ศัพท์ทางการแพทย์ อธิบายความผิดปกติอย่างใดอย่างหนึ่งที่เกิดขึ้นเฉียบพลันและในระยะเวลาจำกัด โดยมากแล้วแสดงออกมาด้วยความหดหู่หรือกระวนกระวาย
ความเจ็บป่วยทางอารมณ์และจิตใจมิได้ถูกนิยามอย่างเป็นทางการผ่านระบบการวินิจฉัยโรค อย่างเช่น DSM-IV หรือ ICD-10 และใกล้จะหายไปจากงานวิจัยทางวิทยาศาสตร์เกี่ยวข้องกับจิตเภท แม้ว่า "ความเจ็บป่วยทางอารมณ์และจิตใจ" ไม่จำเป็นต้องมีนิยามเข้มงวดหรือคงที่ การสำรวจบุคคลทั่วไปเสนอว่า คำดังกล่าวหมายความถึงความผิดปกติอย่างใดอย่างหนึ่งที่เกิดขึ้นเฉียบพลันภายในเวลาจำกัด ซึ่งรวมไปถึงอาการแสดงอย่างความกระวนกระวายหรือหดหู่ โดยทั่วไปแล้วถูกเร่งให้เกิดขึ้นจากสิ่งเร้าให้เกิดความเครียดภายนอก
บางกรณีจะถูกใช้ว่า "ความเจ็บป่วยทางอารมณ์และจิตใจ" เฉพาะเมื่อบุคคลไม่สามารถดำเนินชีวิตประจำวันได้เพราะยากที่จะปรับตัว
สาเหตุของความเจ็บป่วยดังกล่าวนั้นหลากหลาย การศึกษาใน ค.ศ. 1996 พบว่า ปัญหากับความสัมพันธ์แบบใกล้ชิด เช่น การหย่าร้างหรือการแยกกันอยู่ เป็นเหตุให้เกิดความเจ็บป่วยทางอารมณ์และจิตใจมากถึง 24% ปัญหาจากที่ทำงานและโรงเรียนเป็นเหตุให้เกิดความเจ็บป่วย 17% ของกรณีทั้งหมด และปัญหาทางการเงินเป็น 11% การสำรวจเสนอว่า ในสหรัฐอเมริกา ปัญหาสุขภาพมีความสำคัญในการเป็นเหตุให้เกิดความเจ็บป่วยทางอารมณ์และจิตใจลดลง จากเดิมที่คิดเป็น 28% ใน ค.ศ. 1957 ลดเหลือ 12% ใน ค.ศ. 1976 และเพียง 5.6% ใน ค.ศ. 1996 แม้ในหมู่พวกเขาเอง ความเจ็บป่วยทางอารมณ์และจิตใจถูกมองว่าเป็น "ปัญหาสุขภาพ" โดยผู้เชี่ยวชาญส่วนใหญ่
ตัวสร้างเลขสุ่มเทียมแบบบลัมบลัมชับ
ตัวสร้างเลขสุ่มเทียมแบบบลัมบลัมชับ (อังกฤษ : Blum Blum Shub) เป็นตัวสร้างเลขสุ่มเทียมที่ถูกสร้างขึ้นในปี 1986 โดย Lenore Blum, Manuel Blum และ Michael Shub โดยมีเป้าหมายในการใช้ในด้านความปลอดภัยมากกว่าที่จะเอาไปใช้สุ่มตัวเลขจริงๆ
โดยตัวสร้างเลขสุ่มเทียมแบบบลัมบลัมชับมีลำดับเป็น
มีผลลัพธ์เป็นบิตที่มีความสำคัญน้อยที่สุด(LSB) ของ formula_2
โดย M=pq โดย p และ q เป็นจำนวนเฉพาะขนาดใหญ่ไม่ซ้ำกัน และทั้งคู่จะสมภาคกับ 3 ภายใต้มอดูโล 4
ลักษณะเฉพาะที่น่าสนใจของตัวสร้างเลขสุ่มเทียมแบบบลัมบลัมชับคือสามารถทีจะคำนวณหาค่า formula_3 ใดๆได้โดยตรง(ผ่านทฤษฎีบทของออยเลอร์)
โดย formula_5 มาจาก Carmichael function (ตามสมการ formula_6)
ตัวสร้างเลขสุ่มนี้ไม่ได้เหมาะกับการนำมาใช้สุ่มค่ามาใช้แต่มีไว้ใช้เฉพาะเพื่อการเข้ารหัส(วิทยาการเข้ารหัสลับ) เพราะทำได้ค่อนข้างช้า อย่างไรก็ตามก็ยังมีวิธีที่จะลดรูปความซับซ้อนในรูปแบบการคำนวณไปเป็นความซับซ้อนในรูปแบบการคำนวณของปัญหา Quadratic residuosity problem เพื่อที่จะแก้รหัสนี้จำเป็นต้องรู้ตัวประกอบของค่าโมดูลัส ความยากในการถอดรหัสตัวประกอบจำนวนเต็มนั้นถือเป็นความปลอดภัยอย่างหนึ่ง
เนื่องจากความยากในการถอดรหัสนั้นเองตัวสร้างเลขสุ่มเทียมแบบบลัมบลัมชับที่ใช้ M ขนาดใหญ่นั้นจะมีค่าออกมาแตกต่างกับค่าสุ่มอื่นๆ ที่สามารถแก้ปัญหาด้วยการคำนวณต่างๆ ตัวสร้างเลขสุ่มเทียมแบบบลัมบลัมชับจึงถูกนำไปใช้ในด้านการออกแบบด้านความปลอดภัย โดยมีระบบความปลอดภัยเป็นปัญหาการแยกตัวประกอบเช่นเดียวกับการเข้ารหัสแบบ RSA
ให้ M = 11*19 = 209 ค่า formula_7= 9 จะได้
Ubuntu Software Center
โปรแกรมศูนย์ซอฟต์แวร์ Ubuntu (Ubuntu Software Center) (ชื่อดั้งเดิม "AppCenter") เป็น โปรแกรมคอมพิวเตอร์ สำหรับค้นหา ติดตั้ง และถอดถอนโปรแกรมบนระบบปฏิบัติการ Ubuntu พัฒนาบนพื้นฐานของ GNOME และเป็นส่วนติดต่อผู้ใช้ของ Advanced Packaging Tool เป็นส่วนหนึ่งของระบบจัดการแพคเกจ Debian Ubuntu Software Center สามารถเพิ่ม repositories
โปรแกรมศูนย์ซอฟต์แวร์ Ubuntu เขียนขึ้นด้วยภาษา Python programming language
ความเครียด (ชีววิทยา)
ความเครียด ในความหมายทางจิตวิทยาและชีววิทยา เป็นคำยืมจากวิชาฟิสิกส์และวิศวกรรม ใช้ในบริบททางชีววิทยาครั้งแรกในคริสต์ทศวรรษ 1930 ซึ่งในทศวรรษหลังได้กลายมาเป็นคำใช้ทั่วไปในการสนทนา ความเครียดหมายความถึงผลสืบเนื่องจากการที่สิ่งมีชีวิต (ทั้งมนุษย์และสัตว์อื่น) ไม่สามารถตอบสนองอย่างพอเหมาะกับความต้องการทางจิต อารมณ์หรือกายได้อย่างพอเหมาะ ไม่ว่าจะเป็นจริงหรือสมมติขึ้น
สัญญาณของความเครียดอาจเกี่ยวเนื่องกับการรู้ทางอารมณ์ ทางกาย หรือทางพฤติกรรม สัญญาณอื่นมีตั้งแต่การตัดสินใจที่เลว ทัศนคติแง่ลบทั่วไป การวิตกกังวลเกินไป อารมณ์แปรปรวน หงุดหงิดฉุนเฉียวง่าย ภาวะกายใจไม่สงบ การไม่สามารถพักผ่อนได้ ความรู้สึกโดดเดี่ยว การปลีกตัวหรือภาวะซึมเศร้า การปวดและความเจ็บปวด ท้องร่วงหรือท้องผูก อาการคลื่นไส้ เวียนศีรษะ เจ็บที่หน้าอก หัวใจเต้นเร็ว กินมากเกินหรือไม่พอ นอนมากเกินหรือไม่พอ การหลีกหนีสังคม การผลัดวันประกันพรุ่งหรือปฏิเสธความรับผิดชอบ การเพิ่มปริมาณบริโภคแอลกอฮอล์ นิโคตินหรือยาเสพติด และพฤติกรรมทางประสาท อย่างการกัดเล็บและการเจ็บที่คอ
ปลาบู่เกาะสุรินทร์
ปลาบู่เกาะสุรินทร์ หรือ ปลาบู่ปาปัวนิวกินี (; ) เป็นปลาน้ำจืดชนิดหนึ่ง อยู่ในวงศ์ปลาบู่ทราย (Eleotridae) จัดเป็นเพียงชนิดเดียวเท่านั้นที่อยู่ในสกุล "Giuris"
มีรูปร่างคล้ายปลาบู่ทั่วไปผสมกับปลาช่อน คือ มีส่วนหัวใหญ่และกลมมน เป็นปลาที่มีสีสันสวยงามมากชนิดหนึ่ง ลำตัวเป็นสีเหลืองอมส้ม มีจุดประสีส้มและสีฟ้าอมน้ำเงิน ที่แก้มและคางมีสีส้มสด ครีบต่าง ๆ เป็นสีฟ้าหรือน้ำเงินแลดูสวยงาม
มีขนาดความยาวเต็มที่ 40 เซนติเมตร ขนาดโดยเฉลี่ยประมาณ 20-25 เซนติเมตร ตัวผู้มีครีบและมีสีสดสวยกว่าตัวเมียอย่างเห็นได้ชัดเจน
เป็นปลาที่พบแพร่กระจายพันธุ์อย่างกว้างขวาง โดยพบในลำธารหรือบริเวณปากแม่น้ำที่เป็นน้ำกร่อยติดกับทะเล ตั้งแต่ชายฝั่งมหาสมุทรอินเดียจากแอฟริกาตอนใต้ถึงอินโดนีเซีย รวมถึงหมู่เกาะต่าง ๆ ในมหาสมุทรแปซิฟิก เช่น ปาปัวนิวกินี, เมลานีเซีย, ปาเลา, เกาะเซเลบีส, เกาะโอกินาวา ไปจนถึงตอนเหนือของออสเตรเลีย ส่วนในประเทศไทยพบเพียงที่เดียว คือ ในลำธารที่หมู่เกาะสุรินทร์ ในเขตทะเลอันดามัน
เป็นปลาที่กินสัตว์น้ำขนาดเล็กต่าง ๆ รวมถึงแมลงน้ำ เป็นอาหาร ฟักไข่และวัยอ่อนเจริญเติบโตในทะเล ก่อนจะอพยพเข้าสู่น้ำจืดหรือน้ำกร่อยเมื่อเจริญวัยขึ้น
นิยมเลี้ยงเป็นปลาสวยงาม ถือเป็นปลาที่มีความสวยงาม เลี้ยงได้ง่าย เนื่องจากอุปนิสัยที่ไม่หลบซ่อนตัว และไม่ดุร้ายก้าวร้าวต่อปลาอื่นในที่เลี้ยง อีกทั้งยังกินอาหารสำเร็จรูปได้อีกด้วย
วันรักชาติ
ในสหรัฐอเมริกา วันรักชาติ () ตรงกับวันที่ 11 กันยายนของทุกปี กำหนดขึ้นเพื่อรำลึกถึงผู้เสียชีวิต 2,977 คนในเหตุวินาศกรรม 11 กันยายน พ.ศ. 2544 แต่เดิมวันนี้เรียกว่า วันสวดมนต์และรำลึกถึงเหยื่อเหตุวินาศกรรมก่อการร้าย 11 กันยายน พ.ศ. 2544
มติร่วมที่ 71 ของสภาผู้แทนราษฎรแห่งสหรัฐอเมริกาได้รับความเห็นชอบด้วยคะแนนเสียง 407-0 (ไม่ลงคะแนน 25 เสียง) เมื่อวันที่ 25 ตุลาคม พ.ศ. 2544 ซึ่งมีใจความร้องขอให้ประธานาธิบดีกำหนดให้วันที่ 11 กันยายนของทุกปีเป็น "วันรักชาติ" ประธานาธิบดี จอร์จ ดับเบิลยู. บุช ลงนามผ่านมติเป็นกฎหมายเมื่อวันที่ 18 ธันวาคม พ.ศ. 2544 (เป็นกฎหมายมหาชน 107-89) วันที่ 4 กันยายน พ.ศ. 2545 ประธานาธิบดีบุชใช้อำนาจตามมติและกำหนดให้วันที่ 11 กันยายน พ.ศ. 2545 เป็นวันรักชาติ
ในวันนี้ ประธานาธิบดีกำหนดว่า ธงชาติอเมริกาจะถูกลดลงครึ่งเสาที่บ้านแต่ละหลังในสหรัฐ ที่ทำเนียบขาว ตลอดจนอาคารและสถานที่ทำการของรัฐบาลสหรัฐอเมริกาทุกแห่ง และในต่างประเทศ ประธานาธิบดียังขอให้ชาวอเมริกันยืนไว้อาลัยเริ่มตั้งแต่เวลา 8.46 น. (เขตเวลาตะวันออก) อันเป็นเวลาซึ่งเครื่องบินลำแรกชนตึกเหนือของอาคารแฝดเวิลด์เทรดเซ็นเตอร์ เมื่อวันที่ 11 กันยายน พ.ศ. 2544